Иссиқ сув таъминоти қозонларини ўрнатиш | Server Service\nИссиқ сув таъминоти марказлашган ва маҳаллий бўлиши мумкин. Дастлабки ҳолатда сувни тайёрлаш сув қувурлар орқали бутун тармоқ бўйлаб тарқатиладиган бир марказда олиб борилади, маҳаллий сув таъминотида эса унинг истеъмолига яқин жойда амалга оширилади.\nИссиқ сув таъминотининг маҳаллий тизими\nИссиқ сув таъминотининг маҳаллий тизимида сувни тайёрлаш газли сув иситгичлар ёки қувурларда, хонадонни иситиш тизимида эса – плиталар ёки ўчоқлардаги илон изи кўринишидаги қувурлар ёки қайнатувчи бакларда ўтказилади. Газ тармоғи ўтказишнинг иложи бўлмаган вақтда қаттиқ ёқилғили қозонлар учун баландлиги 5 қаватгача этадиган қувурлар ўрнатилади. Газли сув иситигичлар фақатгина бинода ёнган махсулотларни ташқарига чиқариш учун мўри ўрнатиш имкони бўлганидагина қўлланилади.\nФарқлари: 1) бир нуқтали яримавтомат газли сув иситгичлар, улар икки ускунага навбатма-навбат хизмат қилиши мумкин – бевосита сув иситгичда жойлашган ванна ва қўл ювиниш тосига; 2) сувни тарқатувчи нуқтаси сув иситгичдан 10 метр масофада жойлашган кўп нуқтали автоматик сув иситгичлар.\nКўпчилик яшайдиган хонадонларда кўпнуқтали сув иситгичларни ўрнатиш мақсадга мувофиқ, чунки бундай хонадонларда ювиш ишлари узоқ муддат давом этади, бу иситгич радиаторини куйишига олиб келади, шунингдек, ваннадан фойдаланишда қийинчиликлар юзага келади, чунки сув бир нечта крандан чиқарилганида унинг ҳарорати тезкор тушиб кетиши мумкин.\nИссиқ сув таъминотининг марказлашган тизими\nИссиқ сув таъминотининг марказлашган тизимида сув қуйидаги усуллар билан тайёрланади; 1) марказий қиздириш пунктига иситилган сув ҳудудий қозонхоналар ёки иссиқлик электр станцияси томонидан келади; 2) шунингдек, бинонинг иситиш пунктидаги сув ташувчи қиздиргичларда ҳам жойлашиши мумкин; 3) сув бевосита сув иситувчи қозон ёки буғ қозонларига уланган буғ ташувчи иситгичларда қизийдиган хонадон ёки гуруҳли қозонхоналари. Сўнг пайтда иссиқ сув таъминотининг тўртинчи тури кенг тарқалди –сув тарқатиш бевосита иссиқлик электр станциялари ёк ҳудудий қозонхона иситгичларига уланган иситиш тизимидан амалга оширилади. Янада кенг тарқалган схема қиздирувчи сув ташувчилардир. Қиздирилган сув уни яна қиздиувчи тармоқ орқали олиб борилиши иссиқ сув таъминотидаги сув ҳарорати доимийликка эга бўлишини автоматик назорат қилиш учун амалга оширилади.\nАгар бино тўрт қаватдан баланд бўлса ёки иссиқ сув таъминотига ҳар бир қаватда сочиқ қуритгич уланган бўлса, сув айланиши девор орасидаги қувурлар орқали амалга оширилади. Тажриба кўрсатдики, девор орасидаги қувурларнинг етказиб берувчи қисмига сув тарқатувчи арматуралар ўрнатилганида айрим ҳолларда сочиқ қурутувчилар ёмон ишлайди – сув тарқатиш кучайганида улар қизимайди, шунинг учун янги биноларда девор орасидаги қувурнинг етказиб берувчи қисмига уланган доимий иситувчи сочиқ қуритгичлар ва унинг тушиш қисмига сув тарқатувчи кранлар ўрнатилган схема қўлланилмоқда. Турар-жойларда баъзида чўянли ёки илон шаклидаги икки қувур кўринишидаги метал қувурли сочиқ қуритгичлар ўрнатилади. Сочиқ қуритгич назарда тутилмаган баландлиги 4 қаватдан ортиқ бўлган кўплаб биноларда фақат иссиқ сув таъминоти тизимининг магистрал қувурлари сув айланишини керакли даражада таъминлаб беради.\nИссиқ сув таъминоти иситиш қозонларини ўрнатишни барча амалга ошириладиган талабларга, жумладан, хавфсизлик талабларига ҳам масъулият билан ёндашувчи мутахассис олиб бориши керак. Сув иситгичлар иссиқ ва совуқ сув таъминоти тизимида тегишли схемага тўқнашади. Мутахассис агрегат маҳкамланадиган жойни танлайди, беркитувчи кранларни ўрнатади, уларга сув иситгичдан ўтказилувчи юмшоқ шлангларни улайди. Зарурати туғилса, мутахассис алоҳида розетка ўрнатади. Иссиқ сув таъминоти тизимининг иситиш қозонларини ўрнатиш ўз ичига фильтр ускуналари ва чиқариб юбориш клапанларини ҳам киритади. Кирувчи фильтр қувурларни кир босишидан ҳимоя қилади, уларнинг ўзи сув иситиш тизимига кирувчи элеметнларнинг тўғри ишлашини таъминлайди. Чиқарувчи клапан агрегатда босим белгиланганидан ортиқ эканидан огоҳлантирувчи ҳимоя вазифасини бажаради. Иссиқ сув таъминоти иситиш қозонини тўғри ўрнатиш, шунингдек, сув тарқатувчи каналларни ҳисоблаш, иссиқ сувнинг ортиқча сарфини олдини олишни ҳам назарда тутади.\nИссиқ сув таъминоти иситиш қозонини монтаж қилиш агрегатга қўшимча камҳбел улаш ва уни ерга ўтказишни талаб қилади. Бунда ишлаб чиқарувчиларнинг ўзлари тафсия қилганидек алоҳида кабел қўлланилади. Шунингдек, тармоқдаги сув босимини ҳам ҳисобга олиш шарт. У олти атмосфера кўрсатгичидан ошмаслиги керак. Сув редукторларини ўрнатиш ҳам тизимнинг меъёрида ишлаши учун муҳим саналади. Агрегатнинг барча элементлари уланганидан кейин, сув сизишининг олдини олиш учун чиқиш ва кириш гидроизоляцион воситалар орқали маҳкамланади. Аппарат сув итеъмол қилинадиган жойга қанчалик яқин бўлса, сувни бакдан чиқиш жойигача боргунига қадар иссиқлик йўқотиши шунчалик кам бўлади.\nИссиқ сув тизими катта ҳароратга чидамли қувурлар ўтказилишини талаб қилади. Маҳкамловчи элементларнинг тури сув иситгич жойлашувчига қараб аниқланади – вертикал агрегат учун иситгич қурилмаси маҳкамланадиган илгаклар талаб этилади, шу билан бирга деворга маҳкамлаш учун махсус кронштейндан фойдаланиалди.\nИшлаб чиқарувчи доимо аппаратнинг электрли уланиш схемасини кўрсатилган йўриқнома тақдим этади. Схема универсал бўлиши мумкин эмас – у сув иситгичнинг ўзига хосликлари ҳамда монтаж қилишдаги ва кейинги фойдаланишдаги талабларни ҳисобга олади. Универсал талаб эса бошқарув шитидан алоҳида кабелни ерга ўтказиш, холос.\nАгар иссиқ сув таъминоти иситиш қозонини сифатли монтаж қилиш зарур бўлса, қуйидаги рақамлар орқали бизга қўнғироқ қилинг (Тошкентда):\nБуюртмалар ҳар куни соат 9:00 дан 19:00 га қадар қабул қилинади.


Уильям Шекспир (1564-1616) | www.ziyouz.uz\nБош саҳифа Жаҳон шеъриятиИнглиз шеъриятиУильям Шекспир (1564-1616)\nЧоп этилган 30.12.2013 05.03.2018 МуаллифZiyouz.uz\nШекспир Уильям (William Shakespeare; 1564.23.4 — Стратфордон-Эйвон — 1616.23.4) — инглиз драматурги ва шоири. Тахминан 1585 йилда она шаҳрини тарк этиб, бирмунча фурсатдан сўнг Лондонга борган. Театр актёри ва драматург сифатидаги фаолияти 1580 йилдан бошланган. Шекспирнинг 1603 йилдан кейинги актёрлик фаолияти тўғрисида бирор маълумот йўқ. Аммо у ўзининг «Лордкамергер хизматкорлари» труппаси учун (мазкур труппа Яков I нинг тахтни эгаллаганидан кейин қирол труппаси деб аталган) пьесалар ёзишда давом этган. Тахминан 1612 йилда Стратфордга қайтиб келган ва шу ерда вафот этган. Шекспирнинг актёр сифатидаги фаолияти тахминан 15 йил давом этган. У Англиянинг энг яхши ҳисобланган труппасида 2-даражали ролларни ижро этган ва шу труппа учун пьесалар ёзган.\nШекспирнинг адабий мероси шеърият ва драматургия асарларидан иборат. Ёшлик йилларида мифологик сюжет асосида ёзган «Венера ва Адонис» (1593) ҳамда Рим тарихига оид «Лукреция» (1594) достонлари самимий кутиб олинган. Бу асарлар, айниқса, 1592—1600 йилларда ёзилган «Сонетлар» Шекспирнинг Уйғониш даври маданияти билан узвий алоқада майдонга келганини кўрсатди. Жаҳон лирикасининг буюк намуналари қаторидан ўрин олган Шекспир сонетлари мавзу жиҳатидан 2 гуруҳга ажралади: дастлабки 126 сонет шоирнинг яқин дўстига бағишланган бўлса, 127—152-сонетларда лирик қаҳрамоннинг бевафолик қилган маҳбубага нисбатан муҳаббат туйғуси ва изтироблари тасвир этилган. Шекспир яна бир неча достонлар ҳам ёзган бўлсада, уларнинг муаллифи масаласи ҳамон баҳслидир.\nШекспир асарларининг нашр саналари уларнинг на ёзилган ва на саҳнага қўйилган вақтига тўғри келади. Шекспир бир неча қисмдан иборат асарларининг аввал 2—3-қисмларини, кейин 1-қисмини ёзган пайтлар ҳам бўлган. Шунинг учун адабиётшунослар Шекспирнинг драматургик ижодини 4 даврга бўлиб ўрганишни маъқул кўрадилар: 1-давр — 1590-94, 2-давр 1594-1600, учинчи давр 1600-1608, тўртинчи давр 1609-1613 йиллар. Шекспир драматургик ижодининг 1-даврида достон, илк трагедия («Тит Андроник») ва комедиялар («Хатолар комедияси», «Қийиқ қизнинг тийилиши»)дан ташқари, «Генрих VI» (2-қисм, 1590), «Генрих VI» (3-қисм, 1591), «Генрих VI» (1-қисм, 1592), «Ричард III» (1593) илк хроникаларини ёзган. 2-даврида «Ричард II» (1595) «трагедияга яқин хроника»си, «Генрих IV» (1-қисм, 1597), «Генрих IV» (2-қисм, 1598) ва (1594), «Ёз тунидаги туш», «Венеция савдогари» (1596) романтик комедиялари ҳамда «Ромео ва Жульетта» (1595) трагедиясини ёзган. Унинг «Йўқ жойдан чиққан ғавғо» (1598), «Ўн иккинчи кеча» (1600) сингари машҳур комедиялари ҳам шу даврда майдонга келган. Драматург ижодининг шоҳ асарлари — «Юлий Цезарь» (1599), «Ҳамлет» (1601), «Отелло» (1604), «Қирол Лир» (1605), «Макбет» (1606), «Антоний ва Клеопатра», «Кориолан» (1607) сингари трагедиялар Шекспир ижодининг 3-даврини ташкил этади. «Генрих VIII» (1613) хроникаси, «Қиш эртаги» (1611), «Бўрон» (1612) романтик драма ва трагедиялари эса Шекспирнинг сўнгги давр ижоди маҳсулидир.\nШекспир ўзигача бўлган Европа халқлари тарихи, адабиёти ва театрини ўрганиш билан бирга 17-асрнинг илғор тафаккур меваларидан ҳам баҳраманд бўлган ва шу асосда уларни ўзининг энг яхши асарларида катта бадиий куч билан мужассамлантирган. Ҳар бир тарихий даврда кузатилганидек, Шекспир яшаган давр ҳам зиддият ва карама-қаршиликлардан холи бўлмаган. Шекспир, бошқа ёзувчилардан фарқли ўлароқ, ўз даври ҳаётидаги бундай зиддиятлар, ижтимоий ҳаёт ва кишилар тақдиридаги мураккабликларни нозик ҳис этган ҳамда шу билан кифояланиб қолмай, жамият ва инсон ҳаётининг қалтис нуқтасида юзага келган драматизмни тасвирлашга алоҳида эътибор берган. У ҳақиқий драматург сифатида персонажларнинг у ёки бу хатти-ҳаракатларини келтириб чиқарган ижтимоий, маиший, маънавий ва руҳий сабабларни очиб ташлаб, уларнинг ҳар бирига ўз хулқ-атворидаги кескин ўзгаришларни тўла асослаш ёки изоҳлаш имконини яратган.\nШекспирнинг бутун ижодини нурлантириб турувчи фазилат юксак ахлоқиймаънавий муаммоларнинг тасвиридир. «Ромео ва Жульетта» лирик, «Юлий Цезарь» сиёсий, «Ҳамлет» интеллектуал трагедия, «Отелло» эса эҳтирослар трагедияси ҳисоблансада, улар замирида ўрта асарлар учун ҳам, ҳоз. замон учун ҳам катта аҳамиятга молик бўлган ахлоқий масалалар ётади. Агар «Юлий Цезарь», «Ҳамлет», «Макбет», «Ромео ва Жульетта» сингари асарларда тасвирланган драматик конфликт қаҳрамонларга ўзини билиш, ўзининг руҳий кучини рўёбга чиқариш имконини берган бўлса, Отелло, Лир сингари адашган қаҳрамонлар онги фақат фожеа рўй бериб, муқаррар ҳалокат яқинлашганидан кейингина нурланиб кетади. Шунга қарамай, уларнинг ҳар бири ва умуман Шекспир асарларининг қаҳрамонлари асосан катъий характерга эга бўлган, онги ва ахлоқий қарашлари шаклланган, воқеликка ҳушёр кўз билан қаровчи, кучли ва мард инсонлардир.\nШекспир комедия ва трагикомедия жанрларида ҳам юксак санъат асарлари яратган. Унинг Уйғониш даври романтикаси билан суғорилган, қишлоқ ҳаёти манзаралари тасвирланган, саргузаштбоп воқеаларга бой комедиялари марказида ҳар қандай тўсиқни енгиб ўтувчи муҳаббат мавзуи ётади. Шекспир трагедияларида бўлгани сингари, комедияларидаги қаҳрамонларнинг нутқи ҳам ўткир ва чуқур фикрларга, пичинг ва ҳазил-мутойибаларга бой.\nШекспирнинг ўзбек томошабини томонидан кашф этилиши 1935 йилда — «Ҳамлет» трагедиясининг Ҳамза номидаги драма театри (ҳозирги Ўзбек миллий академик драма театри)да саҳналаштирилиши билан бошланган. Шундан кейин Ўзбекистондаги ўзбек ва рус театрларида Шекспирнинг «Отелло», «Ромео ва Жульетта», «Юлий Цезарь», «Қирол Лир», «Кориолан», «Вероналик икки йигит», «Қийиқ қизнинг қуйилиши», «Ёз тунидаги ғаройиб отлар» сингари асарлари катта муваффақият билан қўйилди. Шекспир асарларини таржима этишда Ғафур Ғулом, Яшин, Уйғун, Шайхзода, Туроб Тўла, Қ. Мирмуҳамедов каби ёзувчи ва таржимонлар иштирок этдилар. Сўнгги йилларда Жамол Камол Шекспир асарларини бевосита инглиз тилидан ўзбек тилига таржима қилди. Чўлпон қаламига мансуб «Ҳамлет»нинг таржимаси эса ўзбек таржима санъатининг шоҳ намунаси ҳисобланади.\nБиров роса мақтанади насаби билан,\nБиров бойлик, биров мулки, бисоти билан,\nБиров кучи, биров темир асаби билан,\nБиров лочин, искович ит ва оти билан.\nОдамларда ҳар хил ҳавас, ишқибозлик бор,\nАммо ҳар ким учун фақат биттаси афзал.\nМен бир нарса билан бўлдим ғоят бахтиёр,\nФақат ўша тақдиримни қила олди ҳал.\nСенинг севгинг қимматроқдир жавоҳирлардан,\nҚадрлироқ эрур шоҳлар тожу тахтидан.\nГўзалроқдир зарбоф либос, олтину зардан,\nЁқимлироқ овчиларнинг омад бахтидан.\nҲа, истасанг ҳаммасини олишинг мумкин,\nМени мангу гадоликка солишинг мумкин.\nМабодо рўй берса ҳаёт ғуссаси,\nБарча айбларимдан бўлсанг хабардор,\nМабодо сабрнинг тўлса косаси\nВа менга ҳукмингни билдирсанг ночор,\nОломон ичида мени кўрганда\nГўё бегонадек кўзга илмасанг,\nҲамон аввалгидек сўлим чеҳрангда\nСовуқлик турса-ю, асти кулмасанг –\nУ дамда менда бор битта тасалли:\nҲа, дейман, эмасман сенга мустаҳақ,\nБунга онт ичаман ва дейман: “Балли!”\nСени ҳақли дейман, ўзимни ноҳақ,\nҲақинг бор, ёргинам, мени қўй, воз кеч!\nБахтиёрлик ҳаққин қозонмабман ҳеч!..\nТезроқ ўссак ҳамки, сўламиз тезда,\nАммо битаётган умримиз ҳамон\nДавом этиб турар ўғилда, қизда…\nЁшларнинг қуввати бизга ҳам дармон.\nШундайдир башарнинг ҳусни, идроки,\nЙўқса девоналик, қарилик демай,\nДунёга абадий бўларди ҳоким\nВа олам тугарди олтмиш йил ўтмай.\nҲаётга, дунёга ёқмаган инсон,\nДағаллар, бебурдлар йўқолсин, майли.\nСен эса муяссар бўлган армуғон\nОртади сендаги шукуҳ туфайли.\nСен-ку, ўйилибсан муҳрдан яхши, –\nЮз йиллар ўчмайди муҳрингнинг нақши.\nСенинг шавкатингни мумкинмас сира,\nШунчаки бировга таъриф айламоқ.\nТангри шоҳиддирки, бу ожиз мисра\nНақл қила олмас мақбардан кўпроқ.\nСенинг суратингни айласам тасвир,\nДилрабо нигоҳинг куйласам агар,\nАвлодлар айтарки, алдабди шоир,\nҚўшиб одамзодга самовий ранглар.\nСарғайган варақни итариб дарҳол,\nМени маҳмадана, алжиган деяр.\nБалки жеркиб дерлар: “Гапдон экан чол,\nЛекин сўзида йўқ ростликдан асар”.\nАммо ўғлинг бўлса у чоғда тирик,\nЯшарсан ўғлинг ва байтимда тетик.\nЧеҳранг ўхшармикан ёзнинг кунига,\nЙўқ, сенинг майинлик ва ҳуснинг ошиқ:\nБўрон ёз гулларин совурар нега?\nЁзимиз муҳлати шунчалик қисиқ.\nГоҳо қамаштирар кўзини осмон,\nГоҳ қуёш бекиниб, булутлар йиғлар.\nТабиат ноз айлаб, қийнайди ёмон,\nГоҳ бизни у силар ва гоҳо йиғлар.\nКамаймас сендаги кундуз пояси,\nЁзларнинг доимо ўз авж пайтида.\nСени қоплаёлмас ўлим сояси,\nСен мангу яшайсан шоир байтида.\nТоки одамзодда нафас бор, кўз бор,\nТириклар қатори умринг барқарор.\nДунёдан, фалакдан бўлсам дарғазаб,\nБошимга келганда фалокат қатор,\nМен гаранг ва лоқайд самога қараб,\nЯлинаман, аммо бу ҳеч қилмас кор.\nШўрлик қисматимдан нуқул нолийман,\nСанъатда, ижодда совринлар олган,\nЭлнинг арзандаси – умидга тўлган\nБахтлилар ўрнида бўлсайдим, дейман.\nШу дамда бехосдан келасан ёдга,\nЎзим сустлигимни қарғайман паққос;\nБўйсунмай фалакка ва самовотга,\nРуҳим тўрғай каби қилади парвоз.\nСенинг севгинг билан, хотиранг билан\nДунё шоҳларининг баридан зўрман.\nМени қари дейди кўзгулар, ёлғон,\nСенинг ёшлигингни улашаман-ку!\nЛекин буруш қўйса чеҳрангга замон,\nУ чоғ тан бераман фалакка мангу.\nЮзингни ойна деб чеҳрангга боқсам,\nЎзим кўринаман ўзимга ёшроқ.\nМенга ёш қалбингни сен бағишлайсан,\nМен ҳам сенга дилим тутаман шу чоқ.\nАсрагил ўзингни, ўзинг деб эмас,\nАхир ёр қалби ҳам сақланган санда.\nМен мушфиқ онадек сени ҳар нафас\nАвайлай бошингга бало тушганда.\nБизнинг юракларнинг қисмати битта:\nМен битсам, битасан сен ҳам албатта.\nУйимга қайтаман чарчаб, худди маст,\nО, бу кўз ўзгани кўргиси келмас.\nҲаёт иккимизга бермас фароғат,\nКеча-кундуз фикр тополмас роҳат.\nКуни буилан ором топмайди таним,\nАйтаман:ЪСени деб тонгдан кечаман!ъ\nЪНега сен мендан ҳеч бўлмайсан рози?ъ —\nМен ишониб, алданаман севгилимга,\nҚасам ичса, ҳақиқатдан яралдим деб.\nНавқиронлик керак ахир бу дилимга,\nГарчи ёлғон суянмоқни кўрмайман эп.\nКаминани қирчиллама ўйлар пари,\nМагар билар ўтиб кетган у кунларим.\nО, кўнгилга ёқармикин ёлғонлари,\nИкки томонда ҳам ҳақнинг умри ярим.\nҚизиқ, ўзин ёлғончи деб санамас у,\nМен ҳам асло тан олмасман қариликни.\nБу муҳаббат рост кўрилса ажиб туйғу,\nЁш танламас экан дўстлар севги ҳукми.\nШу туфайли бир-биримиз алдаб ҳар гал,\nХушомад-ла ҳаётимиз топур сайқал.\nСержило рангларга бурканган, гўзал\nИлҳом парисига берилган мисол,\nФирдавс жамолига бергучи сайқал\nШеърдай бўлолмадим омадли, хушҳол\nНа қуёш бўлдим мен, на ҳилолга хос,\nТупроқ ҳам денгизда маржонга дўндим.\nБойчечак кундайин очилса қийғос,\nМинг хил очилмаган онларга кўндим.\nО, севги, мен сенга содиқман, фақат\nҲақни ёзганимда ишонинг, атай,\nИшқим гўдак каби беғубор абад,\nГарчи ёрқин эмас жаннатий шамдай.\nҲар нени кўкларга отмоққа рухсат,\nЎзни мақтамасман, сотишмас — мақсад.\nО, бунча нурафшон туюлар кўзга,\nҲақиқат ортида ажиб тароват.\nГулда ҳам кўрилгай латофат ўзга,\nМагар хуш ифор-чун севилгай ғоят.\nБул чаман қўйнида бор сирли бўёқ,\nГўё атиргулдай бўлар намоён,\nСаратон нафаси яқиндир бироқ,\nНиқобли гулларга бергувчи поён.\nУларнинг бор-йўғи қуп-қуруқ савлат,\nБемақсад, беҳурмат бир кун ўлгайдир.\nАтиргул ундаймас, яшару сармаст,\nАжиб ис таратиб, ширин сўлгайдир.\nЭҳ, гўзал жозиба, суюкли ёшлик,\nЎтар шеърим билан қадру дилдошлик.\nНа мармар, на тилла шоҳона ҳайкал\nБу кучли қофия умрин яшайди;\nЯъни вақт тошга ҳам шафқат қилмас сал,\nДемакки, ёрқинроқ нур сочмоқ пайти.\nЁдгорликни йиқар уруш олови,\nБир-бир ер саҳнига қулар тош уйлар,\nЛек қилич ололмас ҳам ўтли ёви,\nТошқиндай қайнаса ҳаётбахш ўйлар.\nЎлим ва ғаразгўй хотирга қарши\nШахдам юр, токи бир йўлни топгайсан.\nКелажак қошига келингай гарчи,\nБир куни устингга ўлим ёпгайсан.\nТо ўзинг сўроққа тургунча маҳшар\nОшиқлар кўзида юрмоқ ярашар!\nАзалдан паришон инсон зотини\nТебратар тош-тупроқ ва сўнгсиз денгиз.\nГўзаллик қандайин турар ботиниб,\nКимнинг куч-ғайрати гулдан-да тенгсиз?\nШиддатли кунларнинг қуршовига қай\nСаратон нафаси қарши тургайдир.\nФурсат жим мустаҳкам қояга етгай\nҲам пўлат дарвоза томон киргайдир.\nО, қўрқинчли хаёл, наҳот зўр маржон\nВақтнинг сандиғида ётса биқиниб.\nОёқда турмоққа борми сўнг имкон,\nЎтган гўзалликдан бўларми тониб?\nО, мўъжиза, келиб, ҳузуримда тур,\nШунда сиёҳ ичра севгим нурланур.\nТўйдим, ўлим учун йиғлайман энди,\nГўё чўл кўрмоққа туғилган қашшоқ,\nҲар ишим қошига на қувонч инди,\nНа ишонч покиза пурбахтга хосроқ.\nЖимгина йўқолди ялтироқ шараф,\nҲам шуҳрат ўрнида пайдо бўлмиш фаҳш,\nБузди тўғри қонин шум ёлғон тараф,\nМардлар юз кўрсатур ноқобил, саркаш.\nЗуғумлар остида туғилган санъат,\nНуқул телба табиб маҳорат синар.\nНомаъқул кўрилмиш асл ҳақиқат,\nНеки асир бўлса, бор менинг гинам:\nТўйиб ҳаммасидан кетгайман нари,\nЎлим-ла бир севгим қолар сарсари.\nИстаймиз, гўзаллар бўлсин зиёда,\nГўзаллик барқ уриб, яшнасин абад.\nАтиргул қовжираб, тўкилган онда,\nНозик гулғунчаси очилсин фақат.\nСен эса ёшлигинг, юрак оташинг\nҲуснингга сарф этиб, эй соҳибжамол,\nТўкинлик бор жойда очликдир ишинг,\nКи сенга ёвдир ул, ғанимдир қаттол.\nЛатофат бормидир чиройингдек соф?\nБаҳор даракчиси ўзингсан, илло.\nХасислик айлабон этасан исроф,\nКуртакни маҳв айлаб ботининг аро.\nДунёга раҳм қил, қолдир шу ерга,\nЗурёдингни олиб кетма қабрга….\nҚирк қаҳратон қишнинг аёз шамоли\nИз солса манглайинг, юзларингга, ҳай,\nҚайда қолгай сенинг ҳусну жамолинг,\nТенгсиз латофатинг қайларда қолгай?\nҚани деб сўрсалар сочинг тўлқини,\nЁноғинг ёлқини? Бугун у соя…\nСўниқ кўзларимда дейсанми уни?\nЖавобинг қўзғатур кулгу, киноя.\nВа лекин жавобинг бўлар муносиб,\nГар десанг:боқингиз болаларимга.\nКўрку тароватким, этмишди насиб,\nБахш этдим гулларим, лолаларимга…\nСенинг томирингда совиётган қон\nУларнинг жисмида гупурар бу он.\nКўзгуга кўз солиб, сувратингга боқ,\nЭнди бу тимсолни такрорлаш лозим.\nЙўқ десанг, дунёга тушади титроқ,\nАёлни бахтидан этасан маҳрум.\nШунча худбинмисан, ўзинг билан маст,\nОнанг сенга боқиб, кўрар ўтмишин,\nУмрининг баҳорий айёмларини.\nСен ҳам кексайганда кўришинг мумкин\nБолангда ёшлигинг давронларини.\nДунёдан тоқ ўтсанг, ёлгиз бефарзанд,\nЎларсан,тимсолинг кетар сен билан….\nСени ёз кунига этайми қиёс?\nШернинг тирноғини синдир, эй замон,\nТупроққа қориштир мавжудотларни.\nЮлбарс тишларини қўпар беомон,\nҚақнусни ўтда ёқ, қолдирма парни.\nҚишдами, ёздами, кузда, баҳорда\nКулгуни кўзёш эт, кўзёшни кулгу.\nҲар не қилсанг қилгил шому наҳорда,\nБир гуноҳдан тийил, илтимосим шу:\nМанглайига ажин солма дўстимнинг,\nМунис чеҳрасини абгор айлама.\nДилбар қиёфаси, жамоли унинг\nБарча замонларга бўлсин намуна.\nМагар қилғиликни қилсанг ҳам, замон,\nУ менинг шеримда қолур навқирон….\nЭй севгим сарвари, тавозу ила\nАрзим баён этай, эшитгил мени.\nЭҳтиромим битиб, йўлладим сенга\nШу қалбим соғинчи, саломномани.\nФазилатинг буюк, қаламим ожиз,\nСўзларим туюлар яланғоч, ғариб.\nЛекин сен марҳамат сари буриб юз,\nЎқирсан уларни, либос кийдириб.\nБошимда порлаган бахтим ҳулкари\nЙўлимни ёритиб, манзилимни ҳам,\nЖулдур чопонимни итқитиб нари,\nБалки тўн кийдирар менга мўҳташам.\nСевгимни мақтаниб айтаман унда,\nЎшангача эса юргум панада…\nҚачонким хаёлга эрк бериб, фурсат,\nКечган кунларимни ногоҳ эсласам,\nБағримда тирналур эски жароҳат,\nАламлар қўзғалур яна янгидан.\nШунда кўзларимдан сочилар ёшим,\nДўстларим кетдилар айтиб алвидо.\nҚайда қолди дейман севгим, қуёшим,\nКимларни йўқотдим, нелардан жудо…\nЭвоҳ, ғам устига яна ғам келар,\nЙиғлайман, хотирга олсам уларни.\nГарчи тўлагандим илгари тугал,\nБошқатдан тўлайман тўловларимни.\nАммо сени ҳар гал ўйласам, дўстим,\nҒамларим тарқайди, топаман таскин…\nО, сени тарифлаб, нечук мадҳ этай,\nАхир,биз биттамиз, бир жону бир тан?\nҚандай қилиб энди ўзимни мақтай,\nЎзимни мақтайман сени мақтасам.\nШунинг чун бир бирдан яшаймиз айру,\nТоки айрилиқда юриб ҳамиша,\nМадҳ этай кўркингни, латофатингни,\nЧунки мадҳ этишга лойиқдир ўша.\nО, ҳижрон ошиққа аламдир, азоб,\nАйрилиқда чекар ошиқ интизор.\nЛекин ҳижрон аро, аё моҳитоб,\nШирин умидларнинг лаззати ҳам бор.\nМен сенга йироқдан боқиб ҳар маҳал,\nСувратинг чизаман ёрқин, мукаммал…\nКўзим билан қалбим талашар нуқул,\nКи гўзал қиёфанг яшайди кимда?\nКўзим дейди: менинг қароғимда ул,\nЮрагим дейдики, яшайди менда…\nКўзим онт ичади: кечадир кундуз,\nОйинамда эрур жамоли унинг.\nЮрак қасам ичар: мисоли юлдуз\nМенда чарақлайди тимсоли унинг…\nФикру мулоҳаза ҳукмида бу иш\nКўрилди оқибат, гапнинг хулласи,\nАйтилди: нимадир юракка тегиш,\nНимадир кўзларнинг ҳаққи, ҳиссаси.\nЖоним, сувратингни кўзларим олди,\nСевги, муҳаббатинг юракда қолди…\nЙўл босиб бораман машаққат билан,\nҲориган бедовга ўзни ортмоқлаб.\nЭвоҳки, ҳар битта босганда қадам,\nБахтимдан кетаман яна йироқлаб.\nОтим ошиқмайди, аёндек гўё\nУнга юрагимнинг қайғуси, зори.\nЙўлда ошиқарми йўловчи асло,\nОртида қоларкан суюкли ёри?\nМен қамчи ураман, отим сакрамас,\nФақат мунгли кишнаб, беради жавоб.\nОтим кишнар экан мунграб, шу нафас\nМенинг юрагимга тушар изтироб.\nДейман ўз-ўзимга: ҳамроҳинг энди\nҚайғудир, қувончинг орқада қолди…\nСендан йироқ тушиб, йўлларда дилхун,\nКетганман отимнинг қадамин санаб.\nЖоним, айрилмоққа ошиқай нечун?\nАммо, сен томонга юрсам, бошқа гап.\nУнда туёғидан чақнаб чақинлар,\nОтим қўзғаларкан, қўзғалур бўрон.\nШунда ҳам мен уни қистардим магар,\nМунча имиллайсан, дея ҳар замон.\nУнда йўл деганнинг чиқарди чанги ,\nОтим қанот ёзиб мисоли дулдул,\nГарчи бўлса ҳамки ориқ, қирғанчи,\nУчқур хаёлданам ўзар эди ул.\nСендан кетганда гар суст эди, ялқов,\nАммо сенга бурсам, ўт бўлур, олов…\nГўзаллик гўзалдир юз бор, агарда\nБағрида ҳақиқат эса ошкор.\nАтиргул сўлимдир, яна ҳар лаҳза\nТаралиб тургувчи хушбўйи ҳам бор.\nХудди атиргулдек кўрку чиройда,\nАйни тиконлидир заҳарли гуллар.\nЁз келиб,чечаклар кўкарган жойда,\nДалалар қўйнида яшнайди улар.\nУларнинг бисоти ҳуснидир фақат,\nТугар ҳусни билан умри, баҳори.\nАммо атиргулда битса тароват,\nИфорга кўчади умрининг бори.\nДемагил: бир куни қолурман сўлиб,\nШеримда яшайсан атиргул бўлиб…\n«ҲАМЛЕТ» ДАН ПАРЧА\nОҳ, мен қандай ярамас,олчоқ бандаман!\nБу қандай гап: ўткинчи бир актёр мунда –\nЎз хаёли тўқиган сезгиларига\nШуурини шунчалик қарам қилдиким –\nМенгзидан қон ўчди, кўзи ёшланди,\nТовушлари бўғилди, бутун туриши –\nЮрагини қақшатган дардларга ойна,\nСўрасангиз: не учун шунча дард, алам?\nГекуба учун эмиш!\nГекубага бу кимдур?\nЁ Гекуба бунга ким?\nАммо бу-чи, нолийди шунча юракдан.\nАгар менинг дардларим бўлсайди унда\nНе-не мудҳиш тўфонлар ёғдирарди ул?\nХуноб бўлиб зорлаган бўларди саҳна.\nУнинг ролин кўрганда мот бўлиб дарҳол\nАқлидан ёзар эди гуноҳкор киши,\nБегуноҳлар, камтарлар ибрат оларди.\nҚулоғлар ҳам, кўзлар ҳам поймол бўларди.\nАянч, анқов, махлуқман, дайди, сарсари,\nУйқуаро юраман. Бекорчи танбал.\nНа ўз ҳақим тўғроли бир оғиз гап бор,\nНа қиролнинг қасоси учун ҳаракат,\nАхир уни тожидан, уни жонидан\nКўп жирканч найранг ила ажратдилар-ку!\nЁки мен қўрқоқманми? Кимда журъат бор?\nҚани менга шапалоқ урмоқчимилар?\nЁ берурлар боладай ўгит-насиҳат?\nБурнимдан ушлайдилар ёки бемалол –\nМени бебурд, ёлғончи атайдиларми?\nКим бу ишга ишқивоз? Дадил сўйласин?\nҲаммасига хўп дея тилхат бераман.\nЧунки менинг жигарим – каптар жигари,\nЧунки йўқ жигаримда сафрою зарда.\nБўлмаса мен бу баттол йиртқични сўйиб\nЖасадин қузғунларга ташламасмидим!\nОҳ, муттаҳам, бадахлоқ! Қонхўр, ёлғончи,\nЗино қилиб юрувчи номард бадкирдор!\nҚандай эшак эканман ўзим дарвоқе!\nЎлдирилган отанинг фарзанди бўлсам,\nМенга, қасос ол, деса фалакнинг ўзи,\nМен-чи, бузуқ хотиндай ҳасрат қиламан,\nЁки дашном бераман оқсочлар каби!\nТфу, лаънат! Уйғонгин, эй менинг зеҳним!\nҚайдадур эшитгандим: гўё ўтмиши\nҚоронғу бўлган киши ўз қилмишига\nЎхшашлик бир ўйинни томоша қилса –\nСерпайиб ўз айбига иқрор бўларкан.\nҚотил қанча жим турса, индамаса ҳам\nБилдириб қўяр экан ўз жиноятин.\nАктёрларга топширай тамошо чоғи\nОтамнинг ўлимига ўхшашли бирон\nВоқиа ўйнасинлар амаким учун.\nАмакимдан кўз олмай қарайман ўзим,\nАгар бўлса безовта – у ёғи маълум.\nБироқ, кўрган арвоҳим балки иблисдур.\nИстаган қиёфатга киролур иблис.\nБалки шайтон мажолсиз ҳолимни билиб,\nМени ҳалок қилгани дасиса қурган!\nКўрганимдан ҳам яққол далиллар лозим.\nУлар бу ёзувларда. Энди саҳнада\nҚиролнинг виждонига қураман тузоқ.\n← Аввалги Аввалги Томас Кэрью (1595-1640)\nКейинги → Кейинги: Вивьен Пламб (1955)


Ҳарбийлар ёшларни ватанпарварликка чорлади » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Ҳарбийлар ёшларни ватанпарварликка чорлади\n"Жиззах" болалар истироҳат боғида ҳарбий-ватанпарварлик мавзусида тадбир ташкил этилди.\nЖиззах гарнизони томонидан "Ватан муқаддас, уни химоя қилиш шарафли бурч" шиори остида ўтказилган тадбир шу куни боғга ташриф буюрганлар учун кутилмаган совға бўлди. Анжуман аввалида ҳарбий оркестр ижросида шўх куйлар янграб, мароқли дефильелар ижро этилди.\nШундан кейин ҳарбий қисм хизматчилари ҳамда ҳарбий оркестр ижросида концерт дастури намойиш этилди. Айниқса, ҳарбий хизматчилар иштирокидаги махсус чиқишлар томошабинларнинг олқишига сазовор бўлди.\nЎзбекистон Республикаси Президентининг 2018 йил 4 августдаги "Ўзбекистан РеспубликасиҚуролли Кучларида ҳарбий хизматчиларнинг маънавий-маърифий савиясини ошириш тизимини тубдан такомиллаштириш тўғрисида"ги Қарори ижроси доирасида амалга оширилган бу каби тадбирлар давомли равишда "Маънавий юксалиш ва ватанпарварлик куни" деб эълон килинган жума кунлари ўтказилиши белгиланган. Бундан мақсад армия ва халқ бирлигини таъминлаш борасида махаллий давлат хокимияти органлари билан хамкорликни кучайтириш, миллий армиямиз сафини мустахкам ирода, фаол фуқаролик позициясига эга бўлган ёшлар билан тўлди ришда узвийликка эришишдир.\nтарбиявий ва мафкуравий ишлар


30-06-2015 | 12:31\nZAMIN.UZ / Технология / 30 Июн 2015 года356\nGoogle янги технологияларни жорий этиш орқали Нью-Йоркда турмуш шароитларини яхшилаш билан шуғулланмоқчилигини эълон қилди. Бунинг учун мустақил стартап — Sidewalk Labs яратилди ва унга Bloomberg’нинг собиқ ижрочи директори Дэн Докторофф раҳбар этиб тайинланди. Бу ҳақда «3dnews.ru»га асосланиб «Daryo.uz» хабар бермоқда.Sidewalk Labs’нинг илк қадами Нью-Йоркда Интернетга Wi-Fi орқали тезкор уланиш билан шуғулланувчи икки компания — Control Group ва Titan Outdoor’ни сотиб олишда бош инвестор тариқасида қатнашиш бўлди. Шундан сўнг уларнинг барчаси Intersection номли янги компанияга бирлаштирилди.Ушбу компанияга таксофон ва автобус бекатларидан Wi-Fi-пунктлари ўрнида фойдаланишни кўзда тутувчи LinkNYC номли лойиҳани амалга ошириш топширилди. Янги пунктларнинг вазифалари қаторига мамлакат ичида бепул қўнғироқларни амалга ошириш, мобил телефонларни қувватлантириш, экранларда шаҳардаги хизматлар тўғрисида ахборот бериш ва бошқалар ҳам киради.Шаҳарда 10 000 тача шундай пункт жойлаштирилиши кўзда тутилган. Лойиҳани амалга ошириш йил охиригача якунига етказилади. Агар у муваффақиятли чиқса, АҚШнинг бошқа шаҳарларида ҳам бу тажриба оммалаштирилади.\nЎқишни тавсия қиламиз Beeline абонентлари мобил илова орқали қўллаб-қувватлаш хизмати операторига қўнғироқ учун буюртма беришлари мумкин


Путин Навалний терговидаги «сарой» ҳақида: «Бу менга ёки менинг яқин қариндошларимга тегишли эмас»\nРоссия президенти Владимир Путин Алексей Навалнийнинг Коррупцияга қарши курашиш жамғармаси томонидан Геленджик яқинидаги сарой тўғрисида ўтказилган терговга изоҳ берди. У бу ҳақда Россия олий ўқув юртлари вакиллари билан ўтказилган видеоконференция пайтида айтиб ўтди.\nУнинг сўзларига кўра, у «бўш вақт йўқлиги» сабабли ушбу фильмни кўрмаган, аммо ёрдамчилари унга олиб келган видеога кўз югуртириб чиққан.\n«У ерда менинг мулким сифатида кўрсатиладиган бино, на мен ва на менинг яқин қариндошларим тегишли эмас ва ҳеч қачон бўлмаган. Ҳеч қачон», деб жавоб қилди Путин талабанинг саволига.\nПутиннинг айтишича, 10 йил ичида баъзи ҳужжатлар қолиши керак эди. «Бунинг ҳаммаси ўрнига нима? Хўш, улар менинг фотосуратимни ёки менинг капалак услубидаги сузишимни жойлаштирдилар — мен жуда сусткашман, лекин баъзан шундай сузишни яхши кўраман — ҳеч қачон бассейнда бўлмаганман. Ва мен билмайман бу қандай бассейн. 2016 йилда Енисейда. Хўш, бундай ҳолларда бу шунчаки компиляция, таҳрирлаш. Бизнинг таниқли персонажларимиздан бирининг тилида айтишингиз керак: «Зерикарли, қизлар «Хўш, ҳеч бўлмаганда у ерда яна бир нарса ихтиро қилинган бўлар эди», — дея қўшимча қилди президент.\nУнинг сўзларига кўра, у терговда эслатиб ўтилган одамларнинг баъзиларини билади, булар унинг дўстлари, собиқ ҳамкасблари, «баъзилари узоқ қариндошлари, танишлари», баъзиларини эса «у умуман билмайди». У «ҳеч қачон бизнесга қизиқмаслигини» ва «буни ҳеч қачон қилмаганини» қўшимча қилди.\nКоррупцияга қарши курашиш жамғармаси 19 январь куни Геленджик яқинидаги «Путин саройи» бўйича текширувни эълон қилди. Фильм Навалний ҳибсга олинишидан олдин суратга олинган. ФБК Россия Президентининг Идокопас бурнидаги 68 гектарлик қароргоҳи 2010 йилда қурилган ва унинг қиймати миллиард долларни ташкил этганини даъво қилмоқда. Ҳудудда ер ости муз саройи, черков, «чойхонага яқинлашиш учун» 80 метрли кўприк, саройдан денгизга тушиш учун туннель мавжуд. Айтишларича, сарой ҳозирда таъмирланмоқда, чунки у моғор босган ва таъмирлаш вақтида янги иншоотлар қурилмоқда.\nФБК хабарига кўра, сарой қурилишига офшор компания ҳомийлик қилган, у ерда Путинга яқин ишбилармонлар пулни «хайрия қилган».\nРоссия президенти матбуот котиби Дмитрий Песков илгари Путиннинг саройи борлигини рад этган эди. Унга кўра, қароргоҳ ҳақидаги фильм «ахлат» ва «компиляция» дир.\nКоррупцияга қарши кураш бўйича «Путин учун сарой» жамғармаси томонидан ўтказилган тергов 86 миллиондан ортиқ томошани йиғди ва Алексей Навалнийнинг ЁуТубе-даги каналида энг кўп томоша қилинган видеога айланиб, собиқ Бош вазир Дмитрий Медведев ҳақидаги «У Димон эмас» фильмини ортда қолдирди.\nАйни пайтда бошқа бир пудратчи Геленджикдаги сарой ва Владимир Путин ўртасидаги алоқани тасдиқлади. Санкт-Петербургнинг “Профима” компанияси 2019 йилда тузилган тақдимотида Прасковеэвка қароргоҳи учун Cetetherm иситиш пунктларини етказиб берганлигини кўрсатди ва буюртмачи сифатида Россия Президенти маъмуриятини кўрсатди.\nПрофима президент маъмуриятининг буйруғи билан Кремль, Валдай қароргоҳи, Сочидаги Қабуллар саройи, Стрелнадаги Конгресслар саройи ва Санкт-Петербургдаги Конституциявий суд бинолари мажмуасини Cetetherm ускуналари билан таъминлаганлигини таъкидлади.\nОпен Медиа Федерал хавфсизлик хизмати ҳақиқатан ҳам ўз назорати остидаги объектларда Cetetherm иссиқлик алмашинувчисидан фойдаланади деб даъво қилмоқда. Нашр мухбирлари Президент Хавфсизлик хизматининг «Б» бўлими томонидан амалга оширилган Cetetherm иссиқлик алмашинувчилари учун эҳтиёт қисмларни бир нечта сотиб олишларини аниқладилар.\nПрофима — Навалний терговидаги «Путин саройи» ҳақиқатан ҳам Россия президенти учун қурилганлигини тасдиқлаган учинчи пудратчи. “Прасковеэвка” ўз веб-сайтида Идокопас бурнидаги вертолёт парки учун ускуналар етказиб берадиган Москванинг “Аэрокомплекс” компанияси томонидан давлат раҳбарининг қароргоҳи сифатида кўрсатилди. “Оптима комплект строй” компанияси ўз веб-сайтида Россия Федерацияси Президентининг қароргоҳини “Прасковеэвка” деб ҳам атаган — 2009 йилда у саройда “Регупол каучук қопламасини тартибга солиш» билан шуғулланган.


Нукуслик Бауржонга қўмондон велосипед совға қилди\n18:45 / 01.06.2019 5255\nБауржон Нукус шаҳри, Дўстлик кўчасидаги 23-уйда истиқомат қилади. У келажакда ҳарбий бўлишни орзу қилади. Афсуски, туғма ногирон. Ҳарбий соҳада спортнинг ўрни, аҳамияти беқиёс эканлигини яхши билади. Агар жисмоний имконияти чекланмаганида... у албатта ҳарбий хизматчи бўлиб Ватанини ҳимоя қиларди. Яқинларининг айтишича, Бауржон тенгдошларига нисбатан зукко ва тиришқоқ экан. У ҳар доим яқинлари меҳри муҳаббатини ҳис қилиб яшаяпти. Яқинлари унинг суянчиқлари. Лекин шундай бўлса ҳам ҳамма истакларини уларга айтишга бироз истиҳола қилади. Бауржоннинг яна бир орзуси бор у велосипеди бўлишни жуда-жуда хоҳлайди.\n6 ёшли Бауржон Есенов Шимоли-ғарбий ҳарбий округи қўшинлари қўмондонига ёзган мактубида ўз орзуларини, истакларини шундай баён этади. Ўзгаларга меҳр-муруввват, хайру саховат кўрсатиш миллатимизнинг қон-қонига сингиб кетган. Бу азалий қадриятларимиздан. Албатта, ҳарбийларимизнинг миллий қадриятларимизга ҳурмати баланд. Улар ҳам саховатни эъзозлайди, ўзгаларга эзгулик улашиб кўнгилларни нурафшон қилишни олий мақсад, эзгу иш деб билишади.\nБауржоннинг мактуби эътиборсиз қолмади. Халқаро болаларни ҳимоя қилиш куни арафасида шахсан ҳарбий округ қўшинлари қўмондони полковник Дилшод Чориев уларнинг уйига ташриф буюрди. Қўмондоннинг қўлидан байрам совғаси – велосипедни қабул қилиб олган Бауржоннинг ўша дамдаги қувончини таърифлашга сўз ожиз. Бу манзарани ҳаяжон билан кузатаётган она кўз ёшларини тиёлмади.\n– Кутилмаган воқеа бўлди. Дарвозадан кириб келган ҳарбийларни кўриб шошиб қолдим. Ўғлимнинг қувонганини кўрсангиз эди, – дейди Бауржоннинг онаси Совле опа. – Бауржон ҳарбийларни жуда яхши кўради. Қўмондон билан суҳбатда ўғлим бу ҳақда уларга ҳам тўлқинланиб гапирди. Ўғлим велосипед ҳайдашга қизиқади. Лекин унинг бу истагини амалга оширишга моддий имкониятимиз тўғри келмасди. Яхшиларнинг кўмагида Бауржоннинг истаги амалга ошди. Бу кунни ҳеч қачон унутмаймиз. Илоҳим, ҳаёти, кун-у туни эзгуликка эш яхшиларнинг умри зиёда бўлсин.\nШу куни Совле опа ҳам мурувватдан бенасиб қолмади. Унга микротўлқинли печ, оиланинг яна бир аъзоси – Дианага эса бадиий китоблар, юмшоқ ўйинчоқлар ва ширинликлар тақдим этилди.\nШунингдек, округ қўмондонлигининг ташаббускор гуруҳи байрам муносабати билан Нукус шаҳар Донолар кўчаси 56-уйда истиқомат қилувчи, хизмат вазифасини бажариш вақтида ногиронлик орттирган собиқ ҳарбий хизматчи, 1-гуруҳ ногирони Қалила Жумановнинг ҳам хонадонига ташриф буюрди. Ташриф давомида Қ.Жумановнинг фарзандлари Дилшодбек, Сардор ва Моҳинурга спорт кийимлари, шахмат тўплами ва бошқа совғалар топширилди.\nТадбир доирасида Нукус шаҳридаги Мелана ресторанида Шимоли-ғарбий ҳарбий округ ҳарбий қисм ва муассасалари ҳарбий хизматчиларининг ногирон фарзандлари учун хайрия тадбири ўтказилди. Тадбир доирасида концерт дастури намойиш этилди, байрам дастурхони ёзилди ва кичкинтой меҳмонларга совғалар улашилди.


Исроилнинг «Темир гумбаз» мудофаа тизими қандай ишлайди? - Zamin.uz\nАйрим маълумотларга кўра,ҳар бир мудофаа ракетасининг отилиши мамлакат бюджетига 66 минг еврога тушади. Шу боис ҳарбийлар фақат аҳоли масканларига хавф соладиган ракеталарнигина уриб туширади. АҚШ «Темир гумбаз»ни ишлаб чиқишни қисман молиялаштирган. Вашингтон ўз эҳтиёжи учун иккита ана шундай қурилма сотиб олган. «Замин» янгиликларини «Вконтакти»да кузатиб боринг\nЯнгиликлар » Дунё » Исроилнинг «Темир гумбаз» мудофаа тизими қандай ишлайди?


“Бу кўча ўзбек халқининг фарзанди Жўрахон Усмонов номи билан аталади” - hudud24.uz\n2021, 03-Mart | 06:56\nБош саҳифа Янгиликлар Маҳаллий “Бу кўча ўзбек халқининг фарзанди Жўрахон Усмонов номи билан аталади”\n09:04 / 05-05-2020\nҒалабанинг 75 йиллигига!\nҲозир айримларимиз шу ёшдаги фарзандимиз ёки набирамизга қараб бу эндигина 19 ёшга тўлди, 19 ёш ҳам ёш-да, ҳали булар гўдакда деб қўямиз. 19 ёшда ҳам одам гўдак бўларканми? Жўрахон эса 19 ёшида қаҳрамон бўлган эди…\n“Аёлим ва фарзандларимга айтинглар, мен Ватанни ҳимоя қилдим…”\n1943 йил 2 октябрь кечаси. 467-ўқчи қисмга қарашли ўқчилар ротасига махсус топшириқ келди: Гулешец қишлоғи ҳудуди орқали Днепрнинг ўнг қирғоғига сузиб ўтиб душман ўрнашган асосий нуқтани эгаллаб, ортда ҳаракатланаётган жангчиларга йўл очиб, Днепрни кесиб ўтишга чоғланган қўшиннинг хавфсизлигини таъминлаш керак эди. Эпчил ва чаққон жангчи, маҳоратли мерган Сафар Хушназаров “Днепр учун жанг” операциясида дастлабки иштирокчилар қаторида биринчилардан бўлиб дарёни ажал ҳамласи ичра сузиб ўтди. У қирғоққа чиқиб олгач, ротанинг олд қисмида ўрнашди. Душманнинг етти бора қилган қақшатқич ҳужумига мардонавор бардош берди. 35 фашист газандасини ер тишлатди. Сафар Хушназаров ва унинг қуролдош шериклари қаршисида, яқингинада турган босқинчиларни икки кун мобайнида ушлаб туриб, уларнинг ҳамласини чиппакка чиқарди. Фашистлар бурнининг тагига келиб қолган бўлса-да, Сафар Хушназаров жойидан жилмади. Душманга граната улоқтириб турди. Бу орада асосий куч Днепр дарёсини кесиб ўтади. Душман билан юзма-юз жангда Сафар Хушназаров яраланди. Тиббий пункт фельдшери ва санитарлари уни дарёнинг нариги қирғоғига хавфсиз ҳудудга олиб ўтмоқчи бўлганида рози бўлмайди: “Мен фашистлар йўлини тўсиб турган асосий жойда ўрнашганман, менинг кетишим мумкин эмас”, деб жавоб беради. Шу жангда у иккинчи бора ярадор бўлади. Қўшиннинг олд қисмида туриб душманини яқин йўлатмаган ўзбек арслони кўрсатган жасорат барча жангчиларга руҳий куч-қудрат бахш этади, уларни мустаҳкам ҳимоя ва шиддат билан олға интилишга ундайди. У Днепрнинг сўл қирғоғига юборилади. Бу ерда учинчи бор ярадор бўлди. Ёвқур ўзбек Сафар Хушназаров ўлим олдидан жангчи дўстларига оддий ва ўта таъсирли васият қилади: “Аёлим ва фарзандларимга айтинглар, мен Ватанни ҳимоя қилдим…”.\nЭл-юрт бошига қора кун тушганида этик кийиб сув кечган Инсон руҳини шод этиш ҳам чин инсонлик белгисидир…\nАввалги мақола«Салом Сардоба, биз биргамиз!» хайрия акциясида 70 миллион сўм йиғилди\nКейинги мақолаКарантин даврида ходимни ишга олиш ёки ишдан озод қилиш мумкинми?


Имом Ризо (а)вилодат топган куонлари\nSaturday, 02 August 2014 11:37\nИмом Ризо алайҳиссалом ҳижрий-қамарий\n148 йил 11 зилқаъда ойининг жума кунида Мадина шаҳрида таваллуд топганлар. Ул ҳазратнинг оталари еттинчи Имом Мусо бин Жаъфар (а) ва оналари Нажма эдилар.\nИмом Ризо (а) ўттиз беш ёшда эканликларида имомат ва раҳбарлик масъулиятини зиммаларига оладилар.Ул ҳазратнинг яшаш даврлари аббосийлар халифаларининг ҳукмронлиги билан тўғри келган ва ушбу халифалар томонидан Имомга кўплаб азоб ва уқубатлар берилган.\nАббосийлар халифаларидан бири Маъмун Имом Ризо (а)ни эллик беш ёшда эканликларида шаҳодатга етказган.\nМаъсум имомлардан фақат Имом Ризо (а) нинг малакутий ва пок мақбаралари Эронда жойлашган.Ул ҳазратнинг пок ҳарамлари бутун Эронда маъсум имомлар алайҳумассаломнинг издошлари ва мафтунларининг ибодатгоҳларига айланган.\nСаккизинчи Имомнинг асл номлари Али бўлиб, лақаблари Ризодир.\nНақл этилган ривоятларга кўра, ул ҳазратнинг Ризо деб номланишлари уч жиҳатга эгадир:\nБиринчиси, ул ҳазрат осмонда Аллоҳ ҳамда ерда эса Худо Расули ва имомларнинг рози этишга муяссар бўлишган;\nИккинчиси, ул ҳазратдан тарафдорлари ва мухолифлари ҳам рози бўлишган;\nУчинчиси, ул ҳазрат Парвардигор розилиги учун рози бўлганликлари боис, ушбу хислат умр давомида Имомнинг сурат ва сиратларида намоён эди.Ўша даврнинг қийинчиликларига қарамай, ул ҳазрат барча муаммоларни сабр, матонат ва ҳаракатчанлик билан Аллоҳнинг розилигини назарда тутган ҳолда ҳал қилардилар.\nИмом Ризо (а) динни ва Аллоҳ аҳкомини ҳимоя этиш учун Маъмун ва бошқа шахсларга қарши шижоат ва салобат билан курашардилар.Ул ҳазрат дин ишларида оталари ва пок аждодлари каби ҳамеша фидокорлик билан фаолият кўрсатар эдилар. Ул ҳазрат Аллоҳнинг холис бандаси сифатида ҳар бир ишни ушбу бандалик чизиғидан чиқмасдан адо этардилар. Ул ҳазратнинг маънавий ва бошқа олий фазилатлари, поклик ва тақволари, сабр-бардошлари, ибодатлари, сахийлик ва карамлари, умуман, азиз Имом шахсиятларида мавжуд барча ижобий жиҳатлар бизни асил исломий ҳаёт сари ҳидоят этади.\nИмом Ризо (а) нинг Мадинадан Марвгача босиб ўтган йўллари\nИмом Ризо (а) ҳижрий- қамарий 200 йилда Марвга боришга мажбур бўладилар.Халифа Маъмун Имомни ушбу сафарга мажбур қилган вақтда, Имом Ризо(а) ушбу қаттиқ йўлларни босиб ўтганларидан кейин халқ томонидан кенг кўламда ва қизғин қарши олинишларини ҳамда ул ҳазрат дунёнинг маънавият ва маърифат қутбига айланишаларини кутмаган эди.\nҲазрат Имом Ризо (а)нинг келишлари учун Маъмун назарда тутган йўл ўша вақтдаги узун-узоқ йўллардан бири бўлиб, Мадинадан Басрагача ва Аҳвоз орқали Форсгача ҳамда мазкур минтақадаги дашту саҳролар йўллари орқали Хуросон ва ундан кейин Марвгача чўзиларди.\nАббосийлар халифаларидан бўлган ўша даврдаги ҳукмрон Маъмун Имом Ризо (а) ни ушбу сафарга мажбур қилган бўлсада, бироқ ушбу сафарнинг натижаси ёрқин ва унумли бўлди.


Иқтисодиёт 21:59 / 31.08.2021 16463\nШавкат Мирзиёев Ўзбекистон мустақиллигининг 30 йиллигига бағишланган тадбирда 2021 йил 24 октябрь куни бўлиб ўтадиган президент сайлови ҳақида сўз юритди.\n«Сўнгги беш йил мобайнида мамлакатимиз миллий сайлов қонунчилигида жиддий ўзгаришлар юз берди. Нуфузли халқаро экспертлар таъкидлаганидек, янги Ўзбекистонда сайлов қонунчилигини изчил такомиллаштириш ҳамда сайловларни ўтказиш амалиёти сифат жиҳатидан янги поғонага кўтарилди.\nБу сайлов барчамиз учун Ўзбекистоннинг келгуси тараққиёти қандай йўлдан боради, фарзандларимиз, оиламиз, мамлакатимиз келажагини қандай барпо этамиз, деган ҳал қилувчи саволларга жавоб берадиган ғоят муҳим сиёсий тадбирдир. Шунинг учун ушбу сиёсий жараёнга кўп миллатли халқимиз ҳам, жаҳон ҳамжамияти ҳам катта қизиқиш ва эътибор билан қарамоқда.\nСайловда дунёнинг 50га яқин мамлакати ҳамда ўнлаб халқаро ташкилотлардан кузатувчилар иштирок этиши кутилмоқда.\nШу маънода, бўлғуси сайловлар юксак демократик мезонлар асосида ўтади ҳамда янги Ўзбекистон халқининг ўсиб бораётган сиёсий тафаккурини, ижтимоий фаоллиги ва маданий савиясини яққол намоён этади, деб ишонаман», дейди давлат раҳбари.\nМаълумот учун, сайловларда мамлакатда рўйхатга олинган бешта партиядан беш номзод: Экологик партиядан – Нарзулло Обломуродов, «Адолат» партиясидан – Баҳром Абдуҳалимов, «Миллий тикланиш» партиясидан – Алишер Қодиров, Халқ демократик партиясидан – Мақсуда Варисова, ЎзЛиДеП партиясидан – Шавкат Мирзиёев иштирок этади.


Юрт уламоларини этагини тутгимиз келади, аммо… - | Hizb-Uzbekiston.info\nHome›МАҚОЛАЛАР›Юрт уламоларини этагини тутгимиз келади, аммо…\nЮрт уламоларини этагини тутгимиз келади, аммо…\nХалқимиз ҳамиша илм аҳлини эъзозлаган. Бу ҳатто урфимизга айланган. Уларнинг ҳар сўзига амал қилинмаса-да, “хўп тақсир” деб унга озор бермаслик қон-қонимизга сингиб кетган. Чунки ўлим, никоҳ, талоқ ва турли тўй-маъракаларда уларга яхшигина эҳтиёж сезилади. Ахир бирор сенатор ёки депутатларни жанозада имом бўлиб беринг дейилмайди-ку! Шу боис бўлса керак, баъзи ўринларда юрак ютиб уларга:\n– Тақсир, юртимиз ёшларини бузадиган ўйингоҳлар, қиморхоналар ва Аллоҳ қатъий ҳаром қилган ароқ-вино заводларини қурилишларига нима дейсиз? — десак, жавобни гоҳо қулоғимизга пичирласа ҳам “ҳа энди аста-секин ўнгланади, Худога шукр намозимиз бутун, мачитларимиз очиқ, кечагидай оқ дўппи, жойнамозга қамашлар йўқ” десаям “ҳа, Ўзига шукр” деб қўяверилади. Чунки уларни хафа қилсак болаларимиз никоҳини депутатлар ёки бирор мелиса ўқимайди-ю. Нима бўлгандаям булар билан муроса қилмасак аҳволимиз чатақ. Мабодо улардан ранжиб анави яширин ҳужраларда ўқиган ва кўп гапириб қамалиб чиққанларга жаноза ўқитгудай бўлсак, никоҳ қилдиргудай бўлсак, бизга катта жарима, кеча қамоқдан чиққанни яна ўн беш суткага қамаб ташлайди. Аҳволимиз шундай! Муросаи мадраса! Бошқача айтсак, “оғзи қийшиқ бўлса ҳам катталар гапирсин, чопон остида погони бўлсаям ҳукуматни домласи гапирсин”.\nАммо кечаги куни маҳалламизда қизиқ бир иш бўлди. Олтмишдан ўтган қайна оғам вафот қилиб, ўша хонадонни келди-кеттисида бир хафтача қатнашдим. Деярли бутун қишлоқ келиб таъзия билдирди. Алоҳида чорпояда ўтирган ҳожи домла ва шогирдлари Қуръон тиловатида астойдил хизмат қилдилар. Шу орада ҳожи домла таъзияга келганлардан бирини ёнига чорлади. Танидим. У йигирма йилдан ошиқ қамоқда ўтириб чиққан, элга “халқ душмани” деб танитилган киши эди. Салом алик, чой-пой орасида унга ҳожи домла ачинибми ёки бошқа сабабми бироз тикилиб туриб насихатомуз гапирди:\n– Аслида, сиз кабилар шу юрт уламоларини этагидан тутганийларда бунақа йигирма йиллаб қамалиб сарсон бўлмаган бўлардийлар”, — деди. Атрофдаги мухлис қорилар “нима дейсиз бунга” дегандек унинг жавобини кута бошлади. У киши бироз сукутдан кейин, бошини кўтариб, ҳожига қараб сўз бошлади:\n– Тўғри айтдиз Ҳожи ака, ҳеч бўлмаганда сизни этагиздан тутсам манавиндай 20 йиллик азоб бўлмасмиди!? Ҳожи домла бироз жонланиб кетти ва:\n– Боракаллоҳ, боракаллоҳ, ҳар ҳолда ҳечдан кўра кеч бўлсаям тушунганиз яхши бўлибди, деганди, унга жавобан у киши сўз бошлади:\n– Хатони тан олиш ва кеч бўлса-да Ҳақ Таолога тавба қилиш мўминларга хос хислатдир. Аммо сизни ва анави уламоларни этагини ушлашимга бир оят монелик қилганди.\n– Ия, қанақа оят?\nУ киши шошилмасдан арабча ўқиди ва уни маъносини ўзбекча қилди:\n– “Парвардигорингизга қасам, улар ўз ораларидаги келишмовчиликларда Сизни ҳакам қилмагунларича, сўнгра Сиз чиқарган ҳукмга қалбларида заррача ғилла-ғашлик топмасдан тўлиқ таслим бўлмагунларича ҳаргиз мўмин бўлолмайдилар”\nдеган маънодаги ояти карима менга сизларни этагингизни ушлашни ман қилди. Ҳеч кимга сир эмаски, бугун ўша уламолар ва сиз ўзингиз ҳам ароқзавод, винзавод, казино, дискотека қуришга фармон берувчини минбардан туриб дуо қилиб, умрига умр тилайсизлар, жамоани қўлларини кўтаргизиб омийн дейишга чорлайсизлар. Сиз каби этаги омий халқ қўлида қўлма-қўл бўлган бундай уламолар кетидан Аллоҳ ҳузурига бориш мен кабиларга оғир туюлди, тақсир! Ва энг ачинарлиси, сиз айтгандай этакларингизни тутмаган уммат ичидаги юзлаган чоллар, ҳатто кампирлар ёшларга Қуръондан харф ўргатиб қамалиб кетяпти, соқоллари қирилиб, ҳижоблари юлиняпти. Бу хусусида эса, сиз этаги узун уламолар ўша дин душманларига хайрихоҳ бўлмоқдасиз. Расмий рўйхатдан ўтмасангиз никоҳингиз никоҳмас дейсизлар… Шундай экан, сиз улуғларимиз этагини тутган кишилар ўша бадбахтларни охиратдаги манзилига олиб кетишига ҳечам шубҳаларимизни қолдирмадиларингиз, деб шунақанги журъат билан сўзладики, ҳатто мен “халқ душмани” аслида бошқалар эканига ишониб бўлдим. Ва юзи қизариб, лаби уча бошлаган домлага ғазабланиб қараб жавобини кутдим. Ҳожи домла ўша акамизни елкасига яқинлашиб, паст овозда пичирлади: – Ҳеч жииииим юролмейсиз эканда-а?\nЛекин ҳожини гапини мен эшитдим.\nОрадан бир неча кун ўтгач қишлоқда гап тарқади. Ўша акани уйига бир автобус маскали кишилар келиб олиб кетишибди. Мен ўша акаларни халқимиз орасида янаям кўпайтир, деб дуо қилдим.\nTagsилм аҳлиЮрт уламолари\nИордания, Фаластин, Тунис ва Россия режимлари Исломга қарши курашда битта сафдадирлар\nЭрон ўз қуролини душманларга эмас, Уммат кўксига қадамоқда\nВаҳндан халос бўлмагунча азизлик йўқдир!


Истиқлол туфайли ҳашар ҳақиқий маънода умуммиллий анъанага айланди. Дарҳақиқат, ушбу шукуҳли кунларда аҳоли томонидан маҳаллалар, кўчалар ва хиёбонлар ораста кўринишга келтирилиб, кўкаламзорлаштириш ишлари бажарилади, ҳудудларда янги иншоотлар фойдаланишга топширилади, эҳтиёжманд инсонлар ҳолидан хабар олиниб, улар моддий ва маънавий жиҳатдан қўллаб-қувватланади. Яна қанчадан-қанча хайрли тадбирларга қўл урилади. Зеро, ҳашар маънавий ҳаётимизнинг узвий қисми сифатида кишилар ўртасидаги ўзаро меҳр-оқибат, инсонпарварлик, олижаноблик каби эзгу туйғуларни ёшлар онгига сингдиришга ҳам хизмат қилади.\nЯқинда матбуотда эълон қилинган “2015 йилги Наврўз умумхалқ байрамига тайёргарлик кўриш ва уни ўтказиш тўғрисида”ги қарор, Ўзбекистон Республикаси Вазирлар Маҳкамасининг март — апрель ойларида юртимиз барча ҳудудида ободонлаштириш ва кўкаламзорлаштириш ойлиги ҳамда 14 — 15 март кунлари умумхалқ хайрия ҳашарини ўтказиш тўғрисидаги фармойиши бу борадаги эзгу мақсадлар ҳамда интилишларга янгича суръат беришга қаратилганлиги билан ниҳоятда аҳамиятлидир.\nМазкур ҳужжатлар асосида мамлакатимиз барча ҳудудида, ҳар бир ташкилот, корхона ва муассасада умумхалқ хайрия ҳашарини пухта ташкил этиш ва уюшқоқлик билан ўтказишга қаратилган вазифалар белгиланиб, шунинг юзасидан аниқ чора-тадбирлар ишлаб чиқилди. Жумладан, “Маҳалла” хайрия жамоат фонди республика бошқаруви, унинг ҳудудий бўлим ва бўлинмалари ҳамда фуқаролар йиғинларида умумхалқ хайрия ҳашарига пухта ҳозирлик кўрилди.\nАниқроқ айтганда, ҳашар кунлари маҳаллаларни ободонлаштириш, гузарлар, зиёратгоҳ ва қабристонларни тартибга келтириш, йўллар ҳамда кўчалар атрофи, хиёбон ва боғларда манзарали, мевали дарахтлар ҳамда гул кўчатлари ўтқазиш юмушлари бажарилади. Ҳозирги пайтда юртимизда 10 мингга яқин фуқаролар ўзини ўзи бошқариш органлари борлигини, уларнинг барчасида кенг кўламли ободонлаштириш ишлари амалга оширилишини ҳисобга олсак, жаннатмонанд диёримиз бундан-да чирой очишини тасаввур қилиш қийин эмас.\n— Ушбу умумхалқ ҳашарида барча юртдошларимизнинг фаол қатнашишлари кутилмоқда, — дейди “Маҳалла” хайрия жамоат фонди республика бошқаруви раисининг ўринбосари Д. Усмонов. — Улар кўмагида республикамиз бўйича 43 минг гектардан зиёд майдонларни ободонлаштириш ҳамда 26 минг километрга яқин ариқ ва лотокларни тозалаш режалаштирилган. Қолаверса, эҳтиёжманд инсонлар, ёлғиз қариялар ва ногиронларга моддий-маънавий ёрдам кўрсатиш, уларнинг уй-жойини таъмирлаш, ёш оилаларни ижтимоий жиҳатдан қўллаб-қувватлаш, шунингдек, кам таъминланган оилалар фарзандларининг тўйларини ўтказишга кўмаклашиш, болалар майдончаларини тартибга келтиришга алоҳида эътибор қаратилади. Бундан ташқари, фуқаролар йиғинларининг моддий-техник базасини мустаҳкамлаш ва уларни зарур жиҳозлар билан таъминлаш бўйича чора-тадбирлар амалга оширилади.\nМазкур умумхалқ тадбирида кутилаётган ўзига хосликлардан яна бири эртамиз эгалари бўлган ёшларнинг ҳар қачонгидан-да фаол иштирок этишидир. Маълумотларга кўра, миллионлаб ёш авлод вакиллари ҳашарда ўзларини ҳар жиҳатдан намоён қилиш истагидалар. Бундан, энг аввало, уларнинг ўзлари катта манфаат кўради. Негаки, ҳашар ёшларнинг маънавий олами, қалби ва онгида она-Ватанга ҳамда истиқлол ғояларига садоқат, миллий қадриятларимизга ҳурмат туйғуларини мустаҳкамлаб, жамият ҳаётида соғлом турмуш тарзини кенг қарор топтиришга хизмат қилади.\nХайрия ҳашаридан тушадиган маблағни, асосан, “Кексаларни эъзозлаш йили” Давлат дастурида кўзда тутилган устувор вазифаларни амалга ошириш учун йўналтириш мўлжалланмоқда.\nМухтасар айтганда, халқимиз эрта баҳорданоқ бунёдкорлик, эзгулик ва яратувчанлик юмушларига бел боғлашга одатланган. Ҳашар кунлари ушбу ишлар кўлами янада кенгаяди ва энг муҳими, Наврўз арафасида бошланадиган жамики хайрли ишлар бутун йил мобайнида изчил давом эттирилади.\nМазкур рукндаги бошқа мақолалар: « Юксак ғамхўрликдан беҳад мамнунмиз\tБитирувчилар учун қулай имконият »


Жанубий Корея президентлик сайловларининг тахминий муддати маълум қилинди\n15:34 / 09.03.2017\n10 март куни Корея Республикаси Конституцион суди (КР КС) президент Пак Кин Хе импичментини қўллаб-қувватласа ва уни истеъфога чиқарса, у ҳолда икки ойдан сўнг муддатидан аввал ўтказиладиган президентлик сайлови ҳақида эълон қилинади. Эҳтимолга энг яқин муддат сифатида 9-май келтирилмоқда. Бу ҳақида "Российская газета"да хабар берилди.\nБугун, маҳаллий вақт билан соат 11:00да КР Конституцион суди мамлакат етакчисига нисбатан парламент ҳукмини эълон қилади. Овоз бериш жараёнида саккиз судья иштирок этади. Агар олти ва ундан кўп киши импичментни қўллаб-қувватласа, у ҳолда Пак дарҳол ҳукуматдан четлаштирилади ва муддатидан аввалги сайловлар эълон қилинади. Агар уч ёки ундан кўп киши импичментга қарши чиқса, у ҳолда Пак дарҳол ўз ваколатлари ижросига қайтарилади. Сайловлар эса, режага мувофиқ, жорий йилнинг 20-декабрида ўтказилади, президентлик муддати 2018 йилнинг февралида тугайди. Сўнгги сўровномаларга кўра, кореяликларнинг 77 фоизи - Пак Кин Хенинг ўз лавозимини муддатидан аввал тарк этиши тарафдори.\nШундай бўлган тақдирда, қонунга кўра, муддатидан аввалги сайловлар президент истеъфосидан кейинги 60 кун ичида ўтказилиши лозим.\nСўровномага кўра, мазкур сайловларда "Тобуро" мухолифат Демократик партия етакчиларидан бири Мун Чжэ Иннинг ғолиб бўлиш имкони юқори баҳоланмоқда.\nсайлов Жанубий Корея Пак Кин Хе Конституцион суд


АҚШлик полициячилар умумий қиймати 20 млн доллар бўлган камералар билан таъминланади\n19:35 / 01.05.2015 1073\nKun.uz: АҚШ президенти Барак Обама маъмурияти полиция бўлимларига полициячилар учун кийимда олиб юриладиган камералар сотиб олиш учун 20 млн доллар ажратади, деб АҚШ Адлия вазирлигига иқтибос келтирган ҳолда хабар бермоқда Reuters ахборот агентлиги.\nБу пуллар ҳуқуқни муҳофаза қилиш муассасалари ходимларини камералар билан таъминлашга мўлжалланган уч йиллик дастур доирасида тақдим қилинмоқда. Бу дастур доирасида ушбу мақсадлар учун ҳаммаси бўлиб 75 млн доллар ажратилиши режалаштирилган.\nПолициячиларни камералар билан таъминлаш зарурати полициячилар томонидан қуролга эга бўлмаган қора танли фуқароларнинг отиб ташланиши билан боғлиқ бир қатор ҳодисалар рўй бергани сабабли пайдо бўлди.\nБундай ҳодисалардан охиргиси Мэриленд штатининг Балтимор шаҳрида содир бўлди. Қора танли Фредди Грей полиция томонидан ҳибсга олингандан кейин, гавдасининг орқа қисмидан олган жароҳати туфайли бир ҳафтадан кейин вафот этган. Бунинг оқибатида Балтиморда оммавий тартибсизликлар бошланган.


Ўзбекистон симли интернет тезлиги бўйича 108-ўринга кўтарилди\nЖорий йил ноябрь ойи натижаларига кўра, Ўзбекистон симли интернет тезлиги бўйича 11 поғона юқорилаб, дунёнинг 180 мамлакати ўртасида 108-ўринни эгаллади. Speedtest Global Index рейтинги Ирландиянинг Ookla ширкати томонидан тузилган.\nТадқиқотдан маълум бўлишича, шу кунда Ўзбекистонда симли интернет тезлиги 21,47 Мбит/с.ни ташкил қилади.\nАйни пайтда мобиль интернет тезлиги бўйича Ўзбекистон ноябрь ойида 135-ўринни эгаллаган. Бу октябрь ойидаги кўрсаткичга нисбатан 1 поғонага юқоридир.


«Барселона» президенти Гризманнинг каталонияликлар таркибига ўтиши ҳақидаги миш-мишларга аниқлик киритди - 18 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 18 » «Барселона» президенти Гризманнинг каталонияликлар таркибига ўтиши ҳақидаги миш-мишларга аниқлик киритди\n«Барселона» раҳбари Жозеп Мария Бартомеу «Атлетико» форварди Антуан Гризманнинг каталонияликлар сафига келиб қўшилиши ҳақидаги хабарларга изоҳ берди.\n«У билан алоқага чиқмаганимиз ҳақида ҳар доим гапириб келамиз. Ҳеч қандай келишув амалга ошмаган. Яқин кунларда трансферлар ойнасидаги янгиликларни кузатиб борамиз», – дея қайд этган президент.\nАввалроқ, «Атлетико»нинг раҳбарларидан бири Гризманнинг Каталония жамоасига ўтаётгани ҳақида маълум қилганди. Шунингдек, ҳужумчи билан ПСЖ вакиллари музокаралар ўтказаётгани ҳақида ҳам айтилмоқда.\nЭслатиб ўтамиз, 28 ёшли франциялик футболчи жорий мавсум «матрасчилар» сафида 48та ўйинда майдонга тушиб, 21 бора рақиблар дарвозасини ишғол этган ҳолда 10та самарали узатмани ўз ҳисобига ёзиб қўйганди.


1 мартдан қандай ўзгаришлар бўлади? – Konimex.uz\nKonimex.uz → Yangiliklar blogi → Yagiliklar → 1 мартдан қандай ўзгаришлар бўлади?\n1 мартдан қандай ўзгаришлар бўлади?\nЧЕГИРМАЛАР ЖОРИЙ ЭТИЛАДИ/ Олимпия ва Паралимпия ўйинларига тайёргарлик жараёнида республикада ўтказилаётган спорт мусобақалари, ўқув-машғулотлар йиғинларида олимпия ва паралимпия спорт турлари бўйича терма жамоа аъзоларининг иштирокини таъминлаш учун вилоятлараро йўналишлар бўйича (темир йўл ва авиачипта) транспорт харажатларига 2022 йил 1 мартдан 2024 йил 1 сентябргача чегирмалар жорий этилади.\nИМТИЁЗ ЎРНИГА КОМПЕНСАЦИЯ ПУЛ ТЎЛОВИ ТЎЛАНАДИ.\nУй-жой коммунал хизматлар ҳақини тўлаш бўйича имтиёзлар ўрнига ойлик компенсация пул тўловлари, уни олиш ҳуқуқига эга бўлган барча имтиёзли тоифадаги шахсларга, ушбу шахсларнинг пенсия (ижтимоий нафақа) олиши ёки олмаслиги ҳамда меҳнат фаолиятини олиб бориши ёки олиб бормаслигидан қатъи назар тўлаб борилади;ижтимоий нафақа олувчи ўзгалар парваришига муҳтож ёлғиз шахсларга компенсация тўлови жорий этилади.\nНОГИРОНЛАР УЧУН ТЎЛАНГАН ИЖТИМОИЙ СОЛИҚ ТЎЛИҚ ҚАЙТАРИЛАДИ. Болаликдан ногирон бўлган шахслар ва I ва II гуруҳ ногиронлари даромад солиғи бўйича имтиёз меҳнатга ҳақ тўлашнинг энг кам миқдорининг 1,41 бараваридан 3 бараваригача оширилади;\n2024 йил 1 мартгача иш берувчиларга ногиронлар учун тўланган ижтимоий солиқ Давлат бюджетидан тўлиқ қайтариб берилади.\nҚИШЛОҚ ХЎЖАЛИГИ ВАЗИРЛИГИ МАСЪУЛ. Мева-сабзавотчилик кластерлари (кооперациялар) ва фермер хўжаликларига – экспорт шартномаси мавжуд бўлиб, мева-сабзавот ҳосилини хавф-хатардан суғурталаш хизматидан фойдаланганда тўланган суғурта мукофотининг 50 фоизи, бироқ суғурта пулининг 1 фоиздан ортиқ бўлмаган қисми қоплаб берилади;\nОЧИҚ ТЕНДЕРЛАР ФАҚАТ ЭЛЕКТРОН ТИЗИМ ОРҚАЛИ ЎТКАЗИЛАДИ. Шаҳар, шаҳар атрофи, шаҳарлараро ва халқаро йўловчилар ташиш йўналишларини бириктириш юзасидан очиқ тендерлар фақат электрон тизим орқали ўтказилади.\nЭНДИ АПОСТИЛЬ ҚЎЙИШ ҲАМ… Расмий ҳужжатларга апостиль қўйиш бўйича давлат хизмати кўрсатишнинг маъмурий регламенти кучга киради.\nҲАЙДОВЧИГА ОСОН БЎЛДИ. Ҳайдовчи ёнида паспорти ёки ID-картаси бўлганида транспортни бошқариш,рўйхатдан ўтказганликка оид ҳужжатларни, ишончномани, суғурта қоғозини ёнида олиб юриши талаб этилмайди.\nЭЛЕКТРОН ШАКЛДА КЎРСАТИЛАДИГАН МУҲИМ ХИЗМАТЛАР Қуйидаги хизматлар ЯИДХП орқали электрон шаклда кўрсатилади:\n-чет давлатда Ўзбекистон фуқаролигини тасдиқлаш бўйича тегишли ҳужжатлар ва маълумотномалар олиш;\n-судланганлик (судланмаганлик) ҳақидаги маълумотлар олиш;\n-автотранспорт воситаларида тақиқ мавжудлигини текшириш;\n-жазони ижро этиш муассасалари ва манзил колонияларида сақланаётганларни уларнинг яқин қариндошлари билан учрашув вақтини белгилаш.\nЧАВАНДОЗЛАР МАКТАБИ ОЧИЛАДИ. Чавандозлар мактаблари ўз фаолиятини бошлайди. Шунингдек, разрядли ва\nунвонли спортчилар тайёрлаш тизими жорий этилади.\n“E-EKSPERTIZA” ЯГОНА ЭЛЕКТРОН АХБОРОТ ТИЗИМИ ИШГА ТУШИРИЛАДИ. Аҳолига ва ваколатли органларга суд-экспертлик фаолиятига доир маълумотларни етказиш ва ахборот ҳамкорлигининг барча турларини таъминлаш учун мўлжалланган “E-ekspertiza” ягона электрон ахборот тизими ишга туширилади.\n100 ЁШГА ТЎЛГАН ВА УНДАН ОШГАНЛАР ИМТИЁЗИ.\nа) компенсация тўлови, уни олиш ҳуқуқига эга бўлган барча имтиёзли тоифадаги шахсларга, ушбу шахсларнинг пенсия (ижтимоий нафақа) олиши ёки олмаслиги ҳамда меҳнат фаолиятини олиб бориши ёки олиб бормаслигидан қатъи назар тўлаб борилади;\nб) ижтимоий нафақа олувчи ўзгалар парваришига муҳтож ёлғиз шахсларгакомпенсация тўлови жорий этилади.\nБунда, ижтимоий нафақа олувчи ўзгалар парваришига муҳтож ёлғиз шахслар учун ҳар ойлик компенсация тўлови-пенсияни ҳисоблашнинг базавий миқдорининг 45 фоизи миқдорида тўланади;\nв) ёши 100 га тўлган ва ундан ошган ижтимоий нафақа олувчи шахслар учун ҳар ойда — пенсияни ҳисоблашнинг базавий миқдорининг 100 фоизи миқдорида қўшимча тўлов белгиланади. Бунда, 100 ёшга тўлган ва ундан ошган фуқаролар нафақасига ҳар ойда тўланадиган қўшимча тўлов пенсия ва нафақа тайинланган ташкилот орқали республика бюджети ва бюджетдан ташқари Пенсия жамғармаси маблағлари ҳисобидан молиялаштирилади.\n“ТОПИЛМАЛАР СТОЛИ” ФАОЛИЯТИ ТУГАТИЛАДИ.\nИчки ишлар вазирлиги тизимидаги “Топилмалар столи” фаолиятини тугатиш ҳамда 2022 йил 1 мартдан бошлаб туман (шаҳар) давлат хизматлари марказлари томонидан йўқолган ва топиб олинган ашёларни қабул қилиш, сақлаш ва эгаларига қайтариш ёки тегишли давлат ташкилотларига топшириш бўйича давлат хизмати кўрсатилиши йўлга қўйилади.


Янги сайт - янги имкониятлар, ўзбек тилида! » Sensorika - Интернет центр города Навои, Узбекистан – sensorika.uz\nЯнги сайт - янги имкониятлар, ўзбек тилида!\nХурматли дўстлар, Навоийликлар! Кўриб турганингиздек Навоий шахрининг жонажон ва севимли интернет-сайти Nav.Uz сайти энди ўзбек тилида! Албатта, қулайлик яратиш мақсадида - рус тили версияси хам жорий қилинган. Авваламбор айтиб ўтиш жоиз: Бу янгиланиш сайтимиз учун 3-марта ўтказилмоқда. Энг асосий булимлар сифатида Эълонлар ва Янгиликлар эътироф этилди. Қулайлик тарзида автоматик мобил курилмаларга мослашиш технологияси кўлланилди, саволларга ўрин қолмаслиги учун, қушимча меню ва қулайликлар яратилди. Уйлаймизки - янги сайтимиз Сизга ёқади... Фикр ва мулохазаларингизни кутиб қоламиз.\nХурматли дўстлар, Навоийликлар! Кўриб турганингиздек Навоий шахрининг жонажон ва севимли интернет-сайти Nav.Uz сайти энди ўзбек тилида! Албатта, қулайлик яратиш мақсадида - рус тили версияси хам жорий қилинган. Авваламбор айтиб ўтиш жоиз: Бу янгиланиш сайтимиз учун 3-марта ўтказилмоқда.\nЭнг асосий булимлар сифатида Эълонлар ва Янгиликлар эътироф этилди. Қулайлик тарзида автоматик мобил курилмаларга мослашиш технологияси кўлланилди, саволларга ўрин қолмаслиги учун, қушимча меню ва қулайликлар яратилди. Уйлаймизки - янги сайтимиз Сизга ёқади... Фикр ва мулохазаларингизни кутиб қоламиз.


Бошланмаган “Хавфсиз шахар” лойихаси учун тадбиркорлардан видеокамерага пул ундирилмокда – КУН УЗ\nГлавная / Технологиялар / Бошланмаган “Хавфсиз шахар” лойихаси учун тадбиркорлардан видеокамерага пул ундирилмокда\nБошланмаган “Хавфсиз шахар” лойихаси учун тадбиркорлардан видеокамерага пул ундирилмокда\n24.11.2018\tТехнологиялар Comments Off on Бошланмаган “Хавфсиз шахар” лойихаси учун тадбиркорлардан видеокамерага пул ундирилмокда 57 Показы\n9 NINE ширкати рахбари уз компанияси махсулотининг тадбиркорларга мажбуран соттирилаëтганини инкор килишга уринди.\nТошкент шахар Чилонзор туманида фаолият юритаëтган унлаб хусусий тадбиркордан “Хавфсиз шахар” лойихаси доирасида кучаларга урнатилиши лозим видеокузатув ускуналари (видеокамералар ) хакини тулаш суралмокда.\nУзбекистон буйлаб амалга оширилиши кутилаëтган “Хавфсиз шахар” лойихаси бошкарувчиси эса¸ лойиха бюджетида маблагнинг каердан олиниши аник курсатилгани ва хали бошланмаган бу лойиха учун тадбиркордан пул ундириш конунга зид эканини билдирди.\nСолик ва прокуратура ходимлари бу маълумотни матбуотга билдиргани учун уз бизнесини йук килиб юборишидан чучиган тадбиркор¸ видеокамералар ишлаб чикариш ва урнатиш буйича Тошкентдаги етакчи ширкатлардан бири – 9 NINE ходимлари дуконма-дуконма дукон юриб¸ “Хавфсиз шахар” лойихасини амалга ошириш учун 600-800 минг сумдан пул беришни талаб килаëтгани¸ бермаганларга эса¸ “солик инспекциясидан жуда мулойим¸ аммо кесиб оладиган тарзда илмокли” эслатма булаëтганини билдирди.\nОзодлик богланган 9 NINE рахбари бу иддаони инкор килишга уринди ва уз ходимлари хусусий тадбиркорлардан видеокамера учун пул талаб килмаëтгани¸ балки “бундай камераларни сотиб олишни тавсия килаëтганини” билдирди.\nТошкент шахар солик бошкармаси мулозими¸ бундай жараëннинг¸ Тошкент шахар прокурорининг уринбосари буйруги билан Чилонзор туманида бошлангани ва хар 25 метр метрга хавфсизлик камераси урнатиш вазифаси¸ асосан¸ 1-каватда жойлашган дуконларга юклатилганини тасдиклади.\n“Тошкент шахрида (аниги, Чилонзор тумани ва билишим буйича, бошка туманларда хам) тадбиркорлардан мажбурий тарзда «куча хавфсизлигига» деган иддао билан камералар урнатиш учун пул йигиб олиш тадбири кетаётганини маълум килмокчиман. Аввал камераларни урнатувчи корхона вакиллари кириб гаплашмокда, норози булганларга солик инспекцияси вакиллари кириб, тахдидга якин муомалада булиб, бермаслик мумкинмаслигини, акс холда прокуратура вакиллари келиши мумкинлиги хакида айтиб, салкам 100$ пул микдори юкланмокда. Асос келтиришни сурасак, Вазирлар Махкамасининг «Хавфсиз шахар» проектини рукач килишмокда. Бирок бу фармонда камералар бюджет хисобидан куйилади¸ деб айтиб утилган. Шундок хам бир йилдан бери умумсавдонинг кескин тушиб кетиши ортидан зиёнда булиб турган КУПГИНА дуконларга бу огирлик килаяпти”¸ дейилади Чилонзор туманидаги айрим тадбиркорлар номидан Озодликка юборилган хабарда.\nБу хабар ортидан Озодлик¸ Чилонзор туманидаги катта кучалардан бирида жойлашган айрим дукон эгалари билан богланди.\nУлар утган хафтадан бошлаб видеокамера урнатувчи ширкат ходимлари дуконма-дукон юриб¸ пул сураëтганига оид тафсилотларни айтиб берди.\n“Утган хафта узини “9 NINE деган ширкат ходимиман” деган йигит келиб¸ “хар 25 метрга кучага каратилган видеокамера урнатамиз¸ 25 метрда жойлашган дуконларга булсак¸ хар бир дуконга 600-800 мингдан тугри келаяпти¸ шуни туланг” деди. Кайси асосда биз тулашимиз керак¸ десак¸ тепасига фармойиш¸ деб ëзилган битта когозни бирровга курсатди ва дарров кайтариб олди. Унда Вазирлар Махкамаси¸ прокуратура¸ солик деган сузларга кузим тушди. Чилонзор туманида 652 та жойга куйилиши керак видеокамера халигача урнатилмаган¸ шулар тезда куйилсин¸ деган мазмунда экан. Унда на имзо¸ на мухр бор. Махсус¸ видеокамералар пули тадбиркордан ундирилсин¸ деган жойни кидирдим¸ лекин тополмадим. Айтилган пулни туланг¸ булмаса¸ узингиз биласиз¸ деган кабилда юмшок гапириб¸ чикиб кетишди. Икки кунча олдин солик инспекциясидан телефон килиб¸ камера учун пулни тулаб куйишни эслатишди. Куполлик¸ олдингидака пуписа булмади¸ лекин гапнинг маъносидан¸ “тулайсан¸ туламасликнинг иложи” йук¸ деган мазмун келиб чикади”¸ деди Озодлик гаплашган тошкентлик тадбиркорлардан бири.\nТошкентлик тадбиркорлар¸ пулнинг накдда талаб килинаëтгани ва бунча пул тулангани бирор шаклда расман акс этмаëтганини кушимча килди\n9 NINE рахбари инкори\nБу маълумотни урганиш жараëнида Озодлик хавфсизлик ускуналари ишлаб чикариш ва урнатиш билан шугулланувчи 9 NINE ширкатининг бир неча ходими ва рахбари билан гаплашди.\nХусусий ширкат вакилларининг кайси конуний асосда бошка бир хусусий тадбиркор-дукондор олдига бориб¸ кучага куйиладиган видеокамера учун 800 минг сумдан пул сураëтганига оид саволга¸ ширкат ходимларидан бири “Узбектелеком” билан шартнома борлигини¸ иккинчиси эса¸ Тошкент шахар хокимлиги утказган тендерда ютиб чикканини тилга олиш билан жавоб беришга уринди.\nШиркат рахбари эса¸ бу маълумотни “провокация ва бухтон” сифатида рад этишга уринди.\n“Биза камера куямиз¸ хавфсизликни таъминлаймиз кучаларда¸ ишимиз шу. Эвазига пул оламиз. Торговий агентларим юради махсулотни предлагать килиб¸ харидор уз хохиши билан биз билан ишлайди¸ хохламаса¸ бошкаси билан ишлайди. Бизани кулимиздан келмайди мажбурлаш. Агентларим бунака демаган”¸ – деди Озодликка дук-пуписа охангида гапирган 9 NINE рахбари.\n“Агентларингиз дуконма-дукон юриб¸ тадбиркордан видеокамера учун 600-800 минг сумдан беринглар деб юрганини инкор киласизми-йукми?”¸ деган саволга:\n-Талаб килаëтганимизни инкор киламан¸ тавсия килаëтганимизни инкор килмайман¸ – деган ширкат рахбари бу “тавсия”нинг “Хавфсиз шахар” лойихасига алокаси йуклигини иддао килди.\nСолик инпекцияси 9 NINE инкорини инкор килди\n23 ноябрь куни Озодлик мухбири Чилонзор туманидаги хусусий тадбиркорларни видеокамера учун пул бериш шартлигидан огохлантиргани айтилган Давлат солик кумитасининг Тошкент шахри масъулларидан бири билан гаплашди.\nБу маълумотни тасдиклагани фаолиятига салбий таъсир курсатмаслиги учун шахси очикланмаëтган мулозим¸ чилонзорлик тадбиркорлар юборган маълумотни тулигича тасдиклади.\n“Икки хафтача буп колди – Тошкент шахар прокурорининг уринбосари шу масалада махсус мажлис утказди. Унда туртала сектор вакиллари катнашди. Хавфсизлик камералари урнатиш жиноятчиликни камайтиришини¸ шунинг учун хамма жойга урнатилишини тезда таъминлашни айтди. Прокурор мажлисга 9 NINE ширкати бошлигини олиб келди ва хаммага шу бола кечикаëтган видеокамераларни тез ва арзон урнатиб беради¸ деди. У бола чикиб (исми Анвар шекилли)¸ битта камера 300 минг сум туради¸ меники Тошкентда энг арзон¸ дегандака гап килди. Прокурор хамма уз секторида тезда видеокамера урнатилишини таъминласин”¸ деб буйрук берди. Секторимизда шу ишни килаяпмиз хозир”¸ – деди солик инспекцияси мутасаддиси.\nВидеокамералар пулини ким тулайди?\nБу саволга солик мулозими¸ очик-ойдин килиб¸ “давлат эмас¸ балки ахоли ва тадбиркорнинг узи”¸ дея жавоб килди.\n“Бутун мамлакат буйича урнатилади камералар¸ давлатнинг бунга пули борми? Видеокамера булса¸ одамларнинг¸ тадбиркорнинг узига яхшику! Шунга прокурор¸ домларнинг хамма томонига урнатиладиган камералар пулини домда яшовчилардан¸ йул буйидаги дуконлар олдига куйиладиганларни¸ дукончилардан ундиришни буюрди. Уларга хеч ким пуписа килмаяпти. Яхшилик билан тушунтираяпмиз”¸ – деди солик мулозими.\nАйни пайтда бу расмий¸ “хусусий тадбиркорда бу талабга йук деб жавоб бериш имкони йуклигини” эътироф этди.\nОзодлик билан сухбатда мулозим¸ прокурор талаб килаëтган видеокамералар урнатиш жараëнининг “Хавфсиз шахар” лойихасига алокаси борми¸ деган саволга тасдик жавобини берди:\n“Бу камералар жойлардаги милиция таянч пунктларига уланади¸ уларни ИИБ ходимлари дистанционний кузатиб туради. Бу “Хавфсиз шахар” лойихаси доирасида тузиладиган марказлашган хавфсизлик тизимига уланадиган видеокузатиш ускуналари булади”.\n“Хавфсиз шахар” лойихаси мутасаддиси изохи\nУзбекистон президенти 2017 йил 29 август куни имзолаган “Ахборот-коммуникация технологиялари сохасида лойихаларни бошкариш тизимларини такомиллаштириш чора-тадбирлари тугрисида”ги карорга асосан Ахборот технологиялари ва коммуникацияларини ривожлантириш вазирилиги “Хавфсиз шахар” комплексини яратиш буйича лойиха устида иш бошлади.\nКучаларга ИИВ тизимига уланган марказлашган видеокузатиш ускуналари урнатиш¸ ана шу лойиханинг бир кисмидир.\n23 ноябрь куни Озодлик гаплашган мазкур лойихаси мутасаддилари¸ “Хавфсиз шахар” лойихасини амалга ошириш Тошкент шахар Шайхонтохур туманида жорий хафта синов тарикасида бошлангани ва бу жараëнда видеокамераларни айнан кайси ширкат урнатиши буйича тендер хали утказилмаганини билдирди.\n“Шайхонтохур туман буйича пилот лойихани куни-кеча бошладик. Бу лойиха бюджети химоясида катнашганман¸ президентимизнинг карори асосида 35-40 миллиард сум килиб белгиланган¸ источниги аник. Ахборот технологияларини ривожлантириш жамгармасидан олинади¸ деб белгиланган ва бу кейинги йил лойихасига киритилган. Туппа-тусатдан тадбиркорнинг олдига бориб¸ мана бунча пул берасан¸ деган гапни сиздан эшитиб¸ хайрон буп турибман.\nХали техник топширик ишлаб чикилмаган – каерга нимани куйиб чикиш хали аникланмаган. У тайëр булганидан кейин¸ тегишли вазирлик-идоралар билан келишиб¸ тасдиклаб¸ ана ундан кейин конкурс-тендер эълон киламиз. Хали у процессга етиб бормадик”¸ деган “Хавфсиз шахар” лойихаси мутасаддиси¸ кайсидир давлат тизими хали бошланмаган лойиха иддаоси билан вактидан олдин видеокамералар урнатаëтган булса¸ бунинг муаммоли жихати борлигини таъкидлайди.\n“Бу ерда интерграция масаласи бор. “Хавфсиз шахар” бутун республикани уз ичига оладиган битта тизим булади ва куйиладиган кузатув ускуналари ана шу тизим билан бирлашиб¸ ишлаши керак. Бу куйилган камералар эртага маълумот узатиш¸ ахборот алмашинувида тизим бир-бирига тугри келмаса¸ бу факат кушимча харажат булади“.\nПред. Дунёнинг энг кучли армияларининг янги рейтинги тузилди\nСледующая «Узтрансгаз»да 2 йил ичида туртинчи рахбар ишдан кетди\nThe Economist Facebook компанияси узининг ракамли валютасини чикариши ва дунёдаги йирик молиявий ташкилотлардан бирига айланиши …\n«ЛУКОЙЛ» Бухорода Кандим газни кайта ишлаш заводни тулик ишга туширди\nЖахон банки Узбекистондаги таълим ислохотларини куллаб-кувватлайди\nНазарбоев маошлар ошмаслигида хукуматни айблади


ГУЛАГнинг сургун қилинган фарзандлари Сталин даврига оид жиноятлар юзасидан адолат истамоқда\nДаъвогарларни қўллаб-қувватловчиларга кўра, Россия ҳукумати кўп ҳолларда Сталин даври қатағонларини эътиборсиз қолдириб, четлаб ўтишга ҳаракат қилади.\nСталинизм қатағонлари қурбонларини хотирлаш миллий куни – 2015 йил 30 октябрда Совет даврининг ГУЛАГ меҳнат лагерлари тизимига бағишланган янги музейнинг очилиш маросимига ташриф буюрганлар Сталин дафн маросимининг мултимедиа кўргазмасини томоша қилмоқда. [ВАСИЛИЙ МАКСИМОВ/AFP]\nЗОЛОТКОВО, Россия – Россия қишлоқларининг биридаги ёғочдан ясалган ташландиқ харобада яшовчи Елизаветта Михайлова 30 йилдан бери адолат излайди.\nГУЛАГ маҳбусининг 72 ёшли қизи – машҳур Совет даври лагерига сургун қилинганларнинг кексайиб қолган, ўзларига ваъда қилинган товон пулини ололмаётган фарзандларидан биридир.\n1991 йилда Совет Иттифоқи парчаланишидан кейин чиққан қонунга кўра, улар ота-оналари сургун қилинишидан аввал яшаган шаҳарларида тураржой билан таъминланиши кўзда тутилган эди. Михайловага эса ҳозирги турган жойи – Москвадан 300 километр узоқликдаги ҳудуддан уй берилиши керак.\n«Ота-онам қайтишимизни истар эди, шу боис мен ҳали ҳам курашяпман», дейди нафақадаги тиш шифокори.\nИнсон ҳуқуқлари бўйича 30 ёшли адвокат Григорий Вайпан Москвадаги ГУЛАГ музейида AFP нашрига интервью бермоқда, 2020 йил, 22 декабр. [Наталья КОЛЕСНИКОВА/AFP]\nУ Москва шаҳридан беш соатли масофада жойлашган Золотково қишлоғи яқинидаги 40 квадрат метрли харобасида икки қизи билан бу компенсацияни узоқ вақтдан бери кутади.\nЯшаш шароитлари жуда оғир. Хонани иситувчи печни ёқиш учун ўтин қалашади, ҳожатхона эса оддий парда билан тўсиб қўйилган.\nМихайлованинг отаси Семён кимё саноатида иш бошқарувчи бўлиб ишлаган, Иосиф Сталин ташаббуси билан бошланган оммавий қатағонлар даврида аксилинқилобий ташкилотга аъзоликда айбланиб ҳибсга олинган эди.\nСаккиз йиллик умрини Узоқ Шарқдаги лагерда ўтказган Семён 25 йилга Сибирга сургун қилинган, 1953 йили Сталиннинг ўлимидан кейин бу муддат қисқартирилган эди.\nСобиқ маҳбусларга аксарият шаҳарлардан 100 километр масофада яшаш тақиқлангани туфайли Семёнинг оиласи даставвал ҳозирги Молдова ҳудудида яшади, кейинроқ Россияга қайтди.\n«Бу фожиа, оиламизнинг фожиаси», дейди Михайлова.\nБундан бир неча йил аввал, Михайлова чамадон тўла ҳужжат билан эндигина Москва давлат университети ва Гарвардни тамомлаган Григорий Вайпаннинг идорасига кириб келган эди.\n«Бу аёлни ўз ҳолига ташлаб қўя олмаслигимизни ўшандаёқ тушунган эдик», дейди инсон ҳуқуқлари бўйича 30 ёшли адвокат.\nУ Михайлованинг иши билан бирга, ҳанузгача олис ҳудудларда, собиқ лагерлар яқинида яшаётган яна икки нафар ГУЛАГчилар фарзандлари – Алисса Мейснер ва Евгения Шашаеваларнинг иши билан ҳам шуғулланишни бошлаган.\nУлар 2019 йилда илк ғалабани нишонладилар – Россия конституциявий суди компенсацияга оид қонун ўзгарувчан ва қарийб имконсиз шартлар сабабли ижро қилинмаётганини тан олди. Суд қонун чиқарувчилардан муаммога ечим топишни талаб қилди.\nЎшандан бери Россия Давлат думасининг қуйи палатасида қонун лойиҳаси биринчи ўқишда қабул қилинди, аммо Вайпаннинг таъкидлашича, бу Михайлова ва унга ўхшаганларга ёрдам бериш учун етарли эмас, сабаби, қонунга кўра улар ижтимоий уй-жойлар учун навбатга туришлари керак эди.\nМосквада бундай уй-жой ўртача 30 йил кутилади.\nҚонун лойиҳасининг иккинчи ўқилиши январ охирига белгиланган эди, аммо бу иш амалга ошмади.\n«Улар бутун умрларини сургунликда ўтказдилар», дейди Вайпан. Ота-оналарига тегишли уйларни қайтиб олишнинг умуман иложи бўлмаса-да, улар камида ўз шаҳарларига қайтарилиши керак.\nТарихни оқлаш уринишлари\nТарафдорларга кўра, давлат Россия ҳукумати кўпинча эътиборга олмайдиган Сталин қатағонларининг қурбонларига энг камида шуни қилиб бериши керак.\nАмерикалик тарихчи Сара Камерон қаламига мансуб «Оч қолган дашт: очарчилик, зўравонлик ва совет Қозоғистонининг ташкил топиши» асари ва Олмаотадаги «MG Productions» компанияси суратга олган бу йилги Оскарга номзод «Дашт йиғиси» филмидаги 1930 йилларда Қозоғистонда юз берган Сталин даврига оид очарчилик даҳшатлари ҳам – тарихчилар юзага чиқаришга уринаётган воқеалардан бири.\nСўнгги йилларда Россияда миллионлаб одамлар ҳаётига зомин бўлган Сталиннинг ҳукмронлик даврини ижобий томондан кўрсатиш, қатағон ва мажбурий коллективизацияни хаспўшлашга уриниш тенденцияси кузатилмоқда.\nТарихни бу каби қайта ёзиш уринишлар Сталин зулмидан азият чеккан Марказий Осиёлик оилаларнинг яраларини янгилаган.\nСталин даври қурбонлари ва уларнинг оилалари билан боғлиқ даҳшатлар камлик қилгандек, ўтган йил апрел ойида Россия президенти Владимир Путин собиқ Совет иттифоқини қайта тиклаш «афзалликларини» мақтаган эди.\n«Ўтмишнинг фобиялари, Совет иттифоқи ва империясининг тикланишига оид қўрқувларни енгиб, бирлашиш ҳамма учун манфаатли эканлиги ҳақидаги тушунча ўзи учун муқаррар йўл очиб бормоқда», деб айтган у «Россия-1» давлат телеканалида.\nАйрим давлатлар учун бу (бирлашиш) мустақилликни бой бериш демакдир, дейди таҳлилчилар.\n«Келажагини бой берганлар»\nГУЛАГ фарзандларининг аксарияти 70-80 ёш орасида. Россияда уларнинг 1500 тасигина қолган, дейди Москвадаги ГУЛАГ музейи раҳбари 38 яшар Роман Романов.\n«Уларнинг барбод бўлган келажаги ўшандан бери ўнгланмаган. Бу одамлар ҳанузгача қатағон оқибатларидан азият чекиб келишмоқда», деди у.\nВа ниҳоят уларга ёрдам беришга имкон туғилмоқда. Бирлашган Миллатлар Ташкилоти ва Инсон ҳуқуқлари халқаро федерацияси яқинда Россия ҳукуматини чора кўришга чақирди. Январ ойи ўрталарида 100 дан ортиқ таниқли арбоблар адолат талаби билан йўлланган очиқ хатга имзо чекканлар.\nВайпан юборган петицияни 80 мингдан ортиқ киши имзолаган. У Михайлова ва унга ўхшаш тақдир эгаларининг ўз уйларига қайтишига ёрдам беради.\n«Шундай одамлар борлигини кўрсатишга ва уларга эътибор қаратилишига эришдик», дейди Вайпан. «Улар уйларига қайтишга ҳақли. Қонун ишлаши керак.»\nИфлос Сталин ашаддий маньяк бўлган.


Бин Ладин АҚШга янгидан таҳдид қилди\n19 октябр 2021, Тошкент вақти: 07:10\nАл-Қоида етакчиси Усама бин Ладин АҚШ учқичини портлатишга бўлган 25 декабр кунги уринишни олқишлаб, АҚШга қарши кўпроқ ҳужумлар содир этишга ваъда берди.\nАл-Жазира телеканали бугун Ал-Қоида етакчиси Усама Бин Лaдинга тегишли экани деб айтилаётган аудиомурожаатни ёйинлади.\nУнда Усама бин Ладин Амстердамдан Детройтга парвоз қилаётган учқични портлатишга уринган Нигерия фуқароси Умар Форуқ Абдулмуталлибни “қаҳрамон”, дея атади.\nБундан ташқари, мурожаат муаллифи АҚШ Исроилни қўллаб-қувватлашда давом этар экан, бу давлатга қарши кўпроқ ҳужумлар содир этилиши хусусида огоҳлантирди.\nБу аудиомурожаатнинг ҳақиқий эканини ҳозирча мустақил манбалар тасдиқлагани йўқ.


«Асал ойи» тугади. Президент Байден ва канцлер Меркел ўртасида жиддий зиддият юзага келмоқда - xabar.uz\n«Асал ойи» тугади. Президент Байден ва...\n«Асал ойи» тугади. Президент Байден ва канцлер Меркел ўртасида жиддий зиддият юзага келмоқда\n08.02.2021 13:15 0 3142\nДунё cиёсатидаги мустаҳкам тартиботларни остин-устун қилаёзган Доналд Трамп ҳокимияти якунига етиб, Оқ уй демократлар вакили Жо Байденга ўтганига ҳам 20 кунча бўлди. Бу ҳодиса илғор жамоатчилик томонидан ўзига хос байрам каби қабул қилингани рост. Аммо «асал ойи» узоққа чўзилмай якунланаётганга ўхшайди. Сабаби, дунёнинг икки қудратли сиёсатчиси — Германия канцлери Ангела Меркел ҳамда АҚШ президенти Жо Байден ўртасида жиддий зиддият етилиб келмоқда, деб ёзади Bloomberg нашри.\nИттифоқчилар ўртасида «қора мушук» ўтишига Россия билан ҳамкорликда барпо этилаётган «Шимолий оқим-2» газ лойиҳаси сабаб бўлди. Болтиқ денгизи орқали ўтадиган магистрал газ қувурлари Россия газини Германияга тўғридан-тўғри етказиш имконини беради. Айни пайтда рус гази кўҳна қитъага асосан Қора денгиз орқали етказилади. «Шимолий оқим-2» лойиҳаси ишга тушиши билан Россия Шарқий Европа мамлакатларини айланиб ўтиш имконига эга бўлади.\nАҚШ ва айрим Европа мамлакатлари ушбу лойиҳа Россияга энергетик қарамликни кучайтиради деб ҳисоблайди. Шунингдек, НАТО аъзоси бўлган Шарқий Европа мамлакатлари энергетик жабҳада заифлашади деган хавотир мавжуд. Қолаверса, янги лойиҳа Украинанинг газ етказишдаги воситачилик ролини ҳам йўққа чиқаради. Бу эса Украина иқтисодиётига кучли зарба бўлиши аниқ.\nЕвропадаги аксилпутин кайфиятидаги давлатлар аввал-бошданоқ «Шимолий оқим-2» лойиҳасига рўйхушлик бермаган эди. Россиялик мухолиф сиёсатчи Алексей Навальнийнинг заҳарланиши, кейинроқ ватанига қайтгач ҳибсга олиниши ортидан эса Ғарб мамлакатлари расмий Москвага нисбатан кескин жазо чораларини кўрилишини эълон қилди. Айни вақтда Россияга босим ўтказиш учун Германиядан «Шимолий оқим-2»ни тўхтатиб туриш талаб қилинмоқда. Расмий Берлиннинг мазкур лойиҳасига Германиянинг анъанавий яқин ҳамкори саналган Франция ҳам қарши.\nАнгела Меркел ҳукумати эса «Шимолий оқим-2» шунчаки тижорий лойиҳалиги, унга сиёсатни аралаштирмаган маъқул эканини таъкидлаб келади.\nҚайд этиш жоизки, «Шимолий оқим-2»га Германиядаги мухолиф партиялар ҳам қарши чиқмоқда. Мамлакат парламенти ташқи алоқалар қўмитаси раиси Норберт Рёттгенга (Norbert Röttgen) кўра, Россия раҳбарияти демократик қадриятларни поймол этаётган бир пайтда лойиҳа бўйича вақтинча танаффус — мораторий эълон қилиш лозим. «Яшиллар» партияси етакчиси Роберт Ҳабек ҳам шундай фикрда.\nГермания раҳбарияти томонидан «Шимолий оқим-2» лойиҳаси қаттиқ ҳимоя қилинаётгани Вашингтонда хавотир уйғотмоқда.\nЯқин иттифоқчилар ўртасидаги муносабатлар таранглашмоқда. Ҳозирча АҚШ масалани музокаралар йўли билан ҳал этишга уринмоқда. Аммо томонлар ўзаро муросага келмаса, Оқ уй томонидан газ қувури лойиҳаси бўйича иқтисодий санкциялар жорий этилиши мумкин. У ҳолда вазият баттар мураккаблашади, Меркел маъмурияти мураккаб танлов — дилемма қаршисида қолади.\nАҚШ табиий газ Германия Ангела Меркел шимолий оқим-2 жа байден\nХориж 14 дақиқа олдин\nAфғонистон президенти Байден билан гаплашиб олди


Одам абадий яшаши мумкинми? - Terabayt.Uz\nОдам нега қарийди? Олимлар икки асрдан буён бу саволга жавоб топишга уринади. Шу вақт ичида кўплаб назариялар илгари сурилди. Улардан қайси бирлари ҳақиқатга яқинроқ? Xabar.uz сайти шу ҳақда ёзмоқда.\n1. Организмнинг бактериал интоксикацияси назарияси\nМазкур назария муаллифи — россиялик биолог Иван Мечников бўлиб, у тананинг моддалар алмашинуви маҳсулотлари билан заҳарланиши оқибатида одам ўлади, деб ҳисоблаган. Бу маҳсулотлар йўғон ичакда — ўзига хос чиритувчи микроорганизмлар инкубаторида тўпланади.\nНазария ўз тасдиғини топмади. Боз устига, кейинчалик тадқиқотларнинг кўрсатишича, йўғон ичакда тана учун бетакрор аминокислоталар ишлаб чиқарилади.\n2. Эркин радикаллар назарияси\nБир-бири билан боғлиқ бўлмаган иккита тадқиқотчи томонидан деярли бир вақтда илгари сурилган — Дэнхем Харман (1956 й.) ва собиқ Иттифоқ биокимёгари Наум Эмануэл (1958 й.). Мазкур назарияга кўра, ҳужайра ишининг бузилишига эркин радикаллар сабаб бўлади — кислороднинг фаол шакллари митохондрияларда (ҳужайраларнинг энергетика фабрикаларида) синтез йўли билан ҳосил қилинади. Агар кимёвий фаол (демакки, тажовузкор) эркин радикал ўзининг ўрганган жойини тарк этса, у ДНКга ҳам, РНКга ҳам зарар етказиши мумкин.\nУшбу назарияга кўпчилик эргашди, чунки нафақат қариш механизмини, балки унга ҳамроҳ патологик жараёнларни ҳам изоҳлаб берди (юрак-қон томир касалликлари, иммунитет пасайиши, мия функцияси бузилиши, онкологик хасталиклар ва ҳоказо). Эркин радикаллар назариясининг яна бир афзаллиги — тайёр зиддизаҳарнинг мавжудлиги. Ушбу назариётга кўра, танага озиқ-овқат — А, С, Е витаминлари билан тушаётган антиоксидантлар эркин радикаллар таъсирини камайтириши мумкин.\nБу тижорий жиҳатдан энг фойдали назариялардан бири бўлиб, турли витаминли қўшимчалар ва БАДлар ёрдамида унинг ортидан мўмайгина пул ишлаб олишган ва даромад қилишда давом этишмоқда.\n3. Ҳужайра апоптози назарияси\nРоссиялик академик Владимир Скулачев томонидан ишлаб чиқилган. Апоптоз — ҳужайраларнинг дастурланган ҳалок бўлиш (ўз-ўзини йўқ қилиш) жараёни. Унга кўра, ҳар бир ҳужайра ўзининг ҳаётий циклини босиб ўтгач, йўқолиши, ўрнини эса янгиси эгаллаши зарур. Апоптоз ҳужайра эҳтиёткорлик билан нобуд бўлади — ўз-ўзини қисмларга ажратади, қўшни ҳужайралар эса кейинчалик ундан қурилиш материали сифатида фойдаланади.\nТанада ҳужайралар туғилишдан кўра кўпроқ ўлганда қариш бошланади, нобуд бўлаётган ҳужайралар ўрнини эса янгилари эмас, бириктирувчи тўқималар эгаллайди.\nСкулачев нуқтаи назарига кўра, кексаликни «ўчириш» мумкин. Бунинг учун ҳужайра тузилиши парчаланишига қарши қандай ҳаракат қилиш кераклигини тушуниш зарур. Олим қариш аломатларини бартараф этишга мўлжалланган антиоксидант ишлаб чиқди.\n4. Молекуляр-генетик назария\nЗамонавий геронтологияда энг кўп танилган назария, унга кўра қаришга ҳужайраларнинг генетик аппарати ўзгариши сабаб бўлади.\nНазариянинг ичида иккита тармоқ мавжуд. Баъзилар генларнинг қаришга оид ўзгаришлари наслдан наслга ўтади, дейишса, бошқалар уни тасодифий мутациялар тўпланиши оқибати деб ҳисоблайди.\n#инновациялар #келажак башоратлари #тадқиқот


КЕКСАЛАР — ХОНАДОН ОСОЙИШТАЛИГИНИНГ КАФОЛАТИ\n«Маҳалла» хайрия жамоат фонди Самарқанд вилоят бўлими томонидан фонднинг шаҳар ва туманлар бўлимлари раисларининг кексалар ва фахрийлар ишлари бўйича ўринбосарлари учун “Кексалар — хонадон осойишталигининг кафолати” мавзусида йиғилиш ўтказилди.\nБугун Самарқанд вилоятида 3 миллион 700 мингга яқин аҳоли истиқомат қилади. Шундан 254 минг 836 нафари ёшга доир нафақага чиққан кексалардир. Бу тоифадаги фуқароларимизнинг 120 нафари Иккинчи жаҳон уруши қатнашчилари, 3 минг 496 нафари уруш орти меҳнат фахрийлари, 78 нафари 100 ёшдан ошган, 1437 нафари якка-ёлғиз, 1460 нафари ўзгалар парваришига муҳтож нуронийлардир.\nСеминар-йиғилиш якунида нуронийлар билан ишлаш бўйича илғор маҳаллаларнинг тажрибасини оммалаштириш масаласи ҳам муҳокама этилди. «Маҳалла» хайрия жамоат фонди шаҳар ва туманлар бўлимлари раисларининг кексалар ва фахрийлар ишлари бўйича ўринбосарларига бу борада зарур тавсиялар берилди.


Тожикистон президенти мамлакат коронавирус устидан ғалаба қозонганини эълон қилди\nТожикистон президенти Эмомали Раҳмон парламентга мурожаатномасида мамлакат COVID-19 устидан тўла ғалаба қозонганини маълум қилди. Бу ҳақда у парламентга йўллаган хабарида айтиб ўтди.\nШу билан бирга, давлат раҳбари одамлар хавфсизлик чораларига риоя қилишни давом эттиришлари шартлигини айтиб ўтган. Унга кўра Тожикистон ҳукумати 2020 йилда соғлиқни сақлаш тизимини қўллаб-қувватлаш учун қўшимча равишда 1,6 миллиард сомоний (145 миллион доллардан ортиқ) маблағ ажратган. Мамлакатда 30 га яқин янги шифохона зудлик билан фойдаланишга топширилган.\n«Ҳозир Тожикистонда коронавирус йўқ, у бизда тўлиқ бартараф қилинди», — дейди президент.\nШунингдек, президент коронавирус юқтирган беморлар учун 7000 дан ортиқ янги шифохона ташкил этилганини қўшимча қилган. Соғлиқни сақлаш вазирлиги маълумотларига кўра, Тожикистонда 15 кун давомида коронавирус инфекциясининг янги ҳолатлари қайд этилмаган.\nАввалроқ Тожикистонда 13 январь ҳолатига коронавирус билан касалланган биттаям бемор қоламагани ҳақида хабар берилганди. Шунингдек, COVID-19ʼнинг «британча» штамми билан касалланган болаларда кузатилаётган бешта аломат маълум бўлгани ҳақида хабар берилган.


Шаҳзода Муҳаммедова эри клипларда тушишига рухсат бермаслигини айтди — видео - ShouBiz.uz\nЯнгиликлар 12:10 | 30.5.22\nШаҳзода Муҳаммедова эри клипларда тушишига рухсат бермаслигини айтди — видео\nАктриса қизи билан Воҳиджон Исоқовнинг клипида суратга тушган\nАктриса, дизайнер Шаҳзода Муҳаммедова Instagram саҳифасида турмуш ўртоғи клипларда суратга тушишига рухсат бермаслигини айтди.\nУ Райҳон Ғаниеванинг янги клипида суратга тушмоқда. Бу Милананинг 2 ёшидаги иккинчи клипи. 2 ёшли актриса олдин Воҳиджон Исоқовнинг «Қизим» қўшиғининг клипида суратга тушган. Шаҳзода Муҳаммедованинг эри уни кино ва клипларда суратга тушишига кўпинча рухсат бермайди. Бироқ Райҳон Ғаниеванинг клипида суратга тушишида қаршилик қилмаган. Чунки турмуш ўртоғининг партнёри Муҳаммадали Алиев унинг дўсти.\n«Райҳон Ғаниева Миланани янги клипга таклиф қилди. Кўчада момоқалдироқли ҳаво. Шундай ажойиб ҳавода клип суратга оляпмиз. Тез кунда Райҳон Ғаниева томонидан янги клипни томоша қилишингиз мумкин. Бу Милананинг 2 ёшидаги иккинчи клипи. Эътибор берган бўлсангиз кино ва клипларда суратга тушмаяпман. Партнёрим эримнинг дўсти бўлгани учун рози бўлди», — дейди у.\nШаҳзода Муҳаммедова қизининг туғилган кунида қандай совғалар келганини кўрсатган. Шаҳзода Муҳаммедова 22 апрель куни «Barbie party» номи остида қизининг туғилган кунини нишонлаганди. Шунда Миланага кўплаб совғалар келган. Актриса уларни кузатувчилари билан бўлишди. Улар орасида кўплаб гулларни ва турли хил «Barbie» қўғирчоқларини кўриш мумкин. Шунингдек, совғалар ичида Милана исми ёзилган билакузук ва «Kitty» мушуги туширилган зирак бор. Миланага талайгина кийимлар ҳам келган.